sagorsarker/bangla-wikipedia huggingface dataset:
সানভি তল্ওয়ার

সানভি তল্ওয়ার ( ) একজন ভারতীয় অভিনেত্রী যিনি মূলত হিন্দি টেলিভিশন জগতের সাথে যুক্ত। তিনি ২০১২ সালে স্টার প্লাসে সম্প্রচারিত হিন্দী ধারাবাহিক"অর্জুনে" নেহা জোসেফের চরিত্রে অভিনয়ের করেন এবং অভিনয় জগতে আত্মপ্রকাশ করেন। তিনি "ও গুজারিয়া" ধারাবাহিকে নাতাশার চরিত্রে অভিনয় করেছিলেন। অ্যান্ডটিভির "ইয়ে কাহা আ গে হাম" ধারাবাহিকে তিনি ধারাবাহিকের মুখ্য নায়িকা মানবী চ্যাটার্জি সবরওয়ালের চরিত্রে অভিনয় করেন।স্টার প্লাসের ইতিহাস নির্ভর ধারাবাহিক "চন্দ্র নন্দিনীতে" সানভি রানী দুর্ধারার চরিত্রে অভিনয় করেছিলেন।
২০১৫ সালে হিন্দি ভাষার ছবি ""গব্বর ইজ ব্যাক"" -এ অভিনয়ের মাধ্যমে সানভি চলচ্চিত্র জগতে পদার্পন করেন।
সানভি একজন লেখিক হিসেবে তার কর্মজীবন শুরু করেছিলেন। তিনি বিভিন্ন টেলিভিশন ধারাবাহিক যেমন,""ফিয়ার ফাইলস: ডর কি সাচ্চি তসবীরে"", ""সিআইডি"" এবং ""সুপারকপস ভার্সেস সুপারভিলেইনস"-এর" অনেক পর্বের গল্প ও চিত্রনাট্য লিখেছেন।
তিনি ২০১২ সালে স্টার প্লাস রহস্য-রোমাঞ্চ ও অ্যাকশনধর্মী ধারাবাহিক "অর্জুনের" ৩৪ নম্বর পর্বে নিয়া চরিত্রে অভিনয় করেন। এই চরিত্রে অভিনয়ের মাধ্যমে তার অভিনয় জীবন শুরু হয়। ২০১৪ সালে তিনি চ্যানেল ভি -এর ধারাবাহিক "ও গুজারিয়া: বদলে চল দুনিয়াতে" নাতাশার ভূমিকায় অভিনয় করেছিলেন। ২০১৫ সালে তিনি জি টিভির জনপ্রিয় ধারাবাহিক"কুবুল হ্যায়" -তে নাজিয়া রাজা ইব্রাহিমের চরিত্রে অভিনয় করেছিলেন।
২০১৫ থেকে ২০১৬ সাল পর্যন্ত সানভি অ্যান্ড টিভির ' "ইয়ে কাহাঁ আ গায়ে হাম"' ধারাবাহিকে মুখ্য নারী চরিত্র মানবী চ্যাটার্জির চরিত্রে অভিনয় করেন। এই ধারাবাহিকে তিনি অভিনেতা করণ কুন্দ্রার সাতেহ কাজ করেন। এই ধারাবাহিকে অভিনয় করে সানভি বিশেষ খ্যাতি অর্জন করেন। এরপর, তিনি "২০১৬ সালে স্টার প্লাসের ধারাবাহিক চন্দ্র নন্দিনীতে" চন্দ্রগুপ্ত মৌর্যের স্ত্রী দুর্ধারার চরিত্রে অভিনয় করার জন্য চুক্তিবদ্ধ হন।
২০১৮ সালে তাকে "বিক্রম বেতাল কি রহস্য গাথাতে" একটি স্বল্পদৈর্ঘ্যের চরিত্রে অভিনয় করতে দেখা গিয়েছিল। এক বছর পরে, সানভি স্টার ভারত -এর "সুফিয়ানা পেয়ার মেরা" ধারাবাহিকে রূপালী চরিত্রে অভিনয় করেছিলেন। 
"সিআইডি", "ক্রাইম পেট্রোল", "সাবধান ইন্ডিয়া", "আহাত", "ফিয়ার ফাইলস: ডর কি সাচ্চি তসবীরে", "আদালত", লাভ অন দ্য রান, "হন্টেড নাইটস", "ইশক কিলস", জিন্দেগি কে ক্রসরোডস এবং "সুপারকপস ভার্সেস সুপারভিলেনের" মতো অনেক ধারাবাহিকের বিভিন্ন পর্বের গল্পে সানভি কাজ করেছেন।
আন্না-মারিয়া শিক্লুৎস্কা

আন্না-মারিয়া শিক্লু্ৎস্কা (; জন্ম ৩১ মে ১৯৯২) একজন পোলিশ অভিনেত্রী। তিনি ইরোটিক ড্রামা চলচ্চিত্র "৩৬৫ ডেইজ" (২০২০) এবং এর সিক্যুয়েলগুলিতে প্রধান চরিত্রে অভিনয়ের জন্য পরিচিত।
শিক্লুৎস্কা পোল্যান্ডের পূর্বাঞ্চলের বৃহত্তম শহর লুবলিনে জন্মগ্রহণ করেছেন। তার বাবা, জের্জি অ্যান্টনি শিক্লুৎস্কি, একজন আইনজীবী। শিক্লুৎস্কা ভ্রোৎসওয়াফ-ভিত্তিক এএসটি ন্যাশনাল অ্যাকাডেমি অফ থিয়েটার আর্টস-এর পাপেট্রি ফ্যাকাল্টিতে পড়াশোনা করেছেন। তিনি সেখান থেকে ২০১৮ সালে স্নাতক হন। তিনি সাবলীলভাবে পোলিশ, ইংরেজি, ফরাসি এবং জার্মান ভাষায় কথা বলতে পারেন।
২০১৯ সালের অক্টোবরে তিনি প্যারামেডিক এবং হাসপাতাল কর্মীদের জীবনকে কেন্দ্র করে নির্মিত পোলিশ টেলিভিশন সিরিজ "না দোবরে ই না জুয়ে"-এর একটি পর্বে উপস্থিত হয়েছিলেন। 
তিনি মিকেলে মোরোনের বিপরীতে লরা বিয়েল চরিত্রে তার ইরোটিক ড্রামা চলচ্চিত্র "৩৬৫ ডেইজ" (২০২০) চলচ্চিত্রে আত্মপ্রকাশ করেন। চলচ্চিত্রটির স্ক্রিপ্ট পড়ার পর এতে অভিনয়ের বিষয়ে প্রথমে দ্বিধান্বিত ছিলেন এবং এটির দৃশ্যধারণও তার জন্য একটি চ্যালেঞ্জ ছিল বলেও উল্লেখ করেছেন। চলচ্চিত্রটি সমালোচকদের কাছ থেকে অত্যন্ত নেতিবাচক প্রতিক্রিয়া পেলেও সারা বিশ্বে জনপ্রিয়তা অর্জন করে। "নিউজউইক"-এর মতে এটি ২০২০ সালে নেটফ্লিক্সের সবচেয়ে বেশি দেখা চলচ্চিত্র ছিল। শিক্লুৎস্কা এতে তার অভিনয়ের জন্য তীব্র নেতিবাচক সমালোচনা পান এবং গোল্ডেন র্যাস্পবেরি পুরস্কার-এর জন্য মনোনীত করা হয়। পরবর্তীতে তিনি চলচ্চত্রটির দুটি সিক্যুয়েলে একই চরিত্রে অভিনয় করেন, যেগুলো আরও বেশী নেতিবাচক প্রতিক্রিয়া পায়। তিনটি চলচ্চিত্রই রটেন টমেটোস-এ বিরল ০% রেটিং পেয়েছে।
কালি ফর উইমেন

কালি ফর উইমেন ছিল ভারতে শুরু হওয়া একটি নারীবাদী প্রকাশনা। উর্বর্শী বুটালিয়া এবং ঋতু মেনন ১৯৮৪ সালে কালি ফর উইমেন প্রতিষ্ঠা করেন, সম্ভবত এটি মহিলাদের ওপর এবং মহিলাদের জন্য প্রকাশনায় নিবেদিত প্রথম ভারতীয় প্রকাশনা সংস্থা। যখন তাঁরা এই পদক্ষেপ নেওয়ার সিদ্ধান্ত নেন, তখন উর্বশী দিল্লিতে অক্সফোর্ড ইউনিভার্সিটি প্রেস ও জেড বুকসের সাথে কাজ করেছিলেন এবং ঋতু মেনন একজন পণ্ডিত ছিলেন। শুরু করার জন্য তাঁদের পুঁজি খুব অল্প ছিল কিন্তু তাঁদের খুব জরুরি চিন্তা ভাবনা ছিল যে তাঁদের একাডেমিক প্রকাশনা এবং কর্মীদের কাজ, অনুবাদ ও কথাসাহিত্যের মাধ্যমে ভারতীয় নারীদের কণ্ঠস্বর সকলকে শোনাতে হবে। লিঙ্গ ও সামাজিক বিষয় নিয়ে কাজ করা অন্যান্য ভারতীয় সংবাদপত্রগুলি তাঁদের অনুসরণ করেছিল, এদের মধ্যে একটি হল ভাটকল অ্যাণ্ড সেন, যারা "স্ত্রী", "সাম্য" ও "তুলিকা বই"-য়ের মুদ্রণ (ইমপ্রিন্ট) ছাপে।
"কালি ফর উইমেন"কে ভিরাগো প্রেসের প্রতি ভারতের উত্তর হিসেবে ব্যাপকভাবে বিবেচনা করা হয়। এরা কিছু অসাধারণ শিরোনামের বই প্রকাশ করেছে, যার মধ্যে রয়েছে হিন্দি রেফারেন্স বই "শরীর কি জানকারি" ("শরীর সম্পর্কে")। "শরীর কি জানকারি" লিখেছিলেন গ্রামের ৭৫ জন মহিলা এবং গ্রামে বিশেষ মূল্যে সেগুলি বিক্রি হয়েছিল। "শরীর কি জানকারি" যৌনতা এবং নারীর দেহ সম্পর্কে অত্যন্ত স্পষ্টবাদী ছিল, যার মধ্যে মাসিক সংক্রান্ত নিষেধাজ্ঞার মতো বিষয়গুলিও ছিল, যা কিছু টীকাকারকে হতবাক করে দিয়েছিল। তখন পর্যন্ত একাডেমিক প্রেসগুলি সস্তা, গণ সাহিত্যের বাজারগুলিকে মূলত উপেক্ষা করেছিল। (জ্যোতি পুরীর লেখা একাডেমিক বই দেখুন।)
কালি ফর উইমেন রাধা কুমারের "দ্য হিস্ট্রি অফ ডুয়িং" (১৯৯৩), পরিবেশ নারীবাদী বন্দনা শিবার যুগান্তকারী কাজ "স্টেইং অ্যালাইভ" (১৯৮৮), এবং কুমকুম সাঙ্গারি ও সুদেশ বৈদের যুগান্তকারী বই "" (১৯৮৯) প্রকাশ করেছে।
২০০৩ সালে, এর প্রতিষ্ঠাতারা আলাদা হয়ে যান। উর্বশী ২০০৩ সালে জুবান বুকস প্রতিষ্ঠা করেন, যারা নারীবাদী বইয়ের পাশাপাশি কথাসাহিত্য, সাধারণ আগ্রহের বই এবং শিশুদের বইও প্রকাশ করে। ঋতু প্রতিষ্ঠা করেন উইমেন আনলিমিটেড। এই সংস্থাগুলি এখন সক্রিয় রয়েছে।
২০১১ সালে, ভারত সরকার উর্বশী বুটালিয়া এবং ঋতু মেননকে জাতির প্রতি তাঁদের অবদানের জন্য যৌথভাবে পদ্মশ্রী পুরস্কারে ভূষিত করে।
প্রিয়া ওয়াল

প্রিয়া ওয়াল (জন্ম ৯ ডিসেম্বর ১৯৮৩) একজন ভারতীয় টেলিভিশন অভিনেত্রী। স্টার ওয়ানে "রিমিক্স" ধারাবাহিকে অন্বেষা চরিত্রে অভিনয়ের মাধ্যমে তিনি জনপ্রিয় হন। এরপর তিনি স্টারপ্লাসে "কাহানি ঘর ঘর কি" ধারাবাহিকে অদিতির চরিত্রে অভিনয় করেন। তিনি স্টার ওয়ানের জনপ্রিয় টেলিভিশন ধারাবাহিক"পেয়ার কি ইয়ে এক কাহানিতে" মিশা ডোবরিয়াল চরিত্রে অভিনয় করার জন্য সবচেয়ে বেশি পরিচিত।
ওয়াল তার অভিনয় জীবন শুরু করেন স্টার ওয়ানের ধারাবাহিক অনুষ্ঠান "রিমিক্সে" অন্বেষা ব্যানার্জির চরিত্রে অভিনয় করে। অন্বেষা ব্যানার্জি, যাকে আদর করে আশী নামে ডাকা হত। প্রানবন্ত এই চরিত্রে প্রিয়ার অভিনয় তাকে তাৎক্ষণিকভাবে খ্যাতি এনে দেয়। 
এর পরে তিনি সোনি টিভির বিভিন্ন টিভি ধারাবাহিকে কাজ করেন। তিনি সোনি টিভিতে সম্প্রচারিত "জিতে হ্যায় জিসকে লিয়ে" ধারাবাহিকে আয়েশার চরিত্রে এবং "সিআইডি" ধারবাহিকে ডাঃ নাইলা রাজ্যাক্ষ্যার চরিত্রে অভিনয় করেন।
প্রিয়া "বিন্দাস" চ্যানেলের ধারাবাহিক "সুন ইয়ার চিল মার" -এ কাজ করেন। তিনি ইয়েস বস ধারাবাহিকে ইমরতি দেবী চরিত্রে অভিনয় করেন। স্টার প্লাসের জনপ্রিয় ধারাবাহিক "কাহানি ঘর ঘর কি" -তে প্রিয়া অদিতি চরিত্রে অভিনয় করেছিলেন । 
২০১০ এবং ২০১১ সালে, তিনি স্টার ওয়ানে প্রেম ও অতিপ্রাকৃত বিষয়ের উপর ভিত্তি করে নির্মিত, "প্যার কি ইয়ে এক কাহানি" ধারাবাহিকে মিশার ভূমিকায় অভিনয় করেছিলেন, যা তাকে বিপুল জনপ্রিয় করে তোলে। এরপর তিনি লাইফ ওকে চ্যানেলের ধারাবাহিক "তুম দেন সাথ মেরা" -তে রিয়া ওবেরয়ের চরিত্রে দেখা গেছে।
"প্যার কি ইয়ে এক কাহানি-এর সমাপ্তির" পর স্বাস্থ্যগত উদ্বেগের কারণে প্রিয়া অভিনয় থেকে বিরতি নেন এবং ২০১৩ সালে চ্যানেল ভি-এর ভি দ্য সিরিয়াল -এর মাধ্যমে অভিনয় জগতে প্রত্যাবর্তন করেন। সেই একই বছরে, তিনি "সাইবার ক্রাইম অ্যাওয়ারনেস সোসাইটি" নামক এনজিওর সহযোগিতায় সাইবার অপব্যবহারের বিরুদ্ধে সচেতনতা ছড়িয়ে দেওয়ার উদ্যোগে নির্মিত একটি অনুষ্ঠান এমটিভি ওয়েবেড -এর অংশ হন। 
২০১৫ সালে, তিনি টিভির জনপ্রিয় কলাকুশলীদের সাথে কন্যাশিশুদের সু-পালনের লক্ষ্যে ওয়াসিম সাবির পরিচালিত "ও মেরি জান" নামক একটি মিউজিক ভিডিওতে উপস্থিত হয়েছিলেন। একই বছর, তিনি অ্যান্ড টিভির গঙ্গা ধারাবাহিকে বরখা চরিত্রে অভিনয়ের মাধ্যমে টেলিভিশনে প্রত্যাবর্তন করেন, কিন্তু পরে স্বাস্থ্যগত সমস্যার কারণে অনুষ্ঠানটি ছেড়ে দেন।
প্রিয়া ওয়াল একটি তথ্যচিত্র পরিচালনা করেছেন। তিনি সুকীর্তি কান্দপাল এবং অন্যান্য কলাকুশলীদের সাথে মিলে কোই কুছ করতা কিঁউ নাহি নামক একটি স্বল্পদৈর্ঘ্যের চলচ্চিত্র তৈরি করেছিলেন। ২০১৬ সালে, তিনি বাংলাদেশী অনুষ্ঠান "সুপার গার্লস" এর স্ক্রিপ্ট লিখেছিলেন, এটি বিনোদন জগতের উপর ভিত্তি করে নির্মিত একটি গল্প এবং জিটিভি (বাংলাদেশ) তে এটি প্রচারিত হয়েছিল। 
তার নিজস্ব ইউটিউব চ্যানেলে আছে যেখানে তিনি "মিসঅ্যাডভেঞ্চারস অফ আ টেলিভিশন অ্যাক্টর" নামক একটি ছোট ওয়েব সিরিজ প্রকাশ করেছেন। এটি তার নিজের দ্বারা নির্মিত এবং এতে তিনি অভিনয়ও করেছেন।
নীতা শেট্টি

নীতা শেট্টি একজন ভারতীয় টেলিভিশন অভিনেত্রী। তিনি টেলিভিশন ধারাবাহিক "ঘর কি লক্সমী বেটিয়া" -তে একটি পার্শ্ব চরিত্রে অভিনয় করেছিলেন। তার অভিনীত চরিত্রের নাম ছিল গৌরী। তিনি স্টার প্লাসের জনপ্রিয় ধারাবাহিক "কহিন তো হোগা -তে" ডঃ অর্চিতার চরিত্রে অভিনয় করেছেন।
জি টিভিতে প্রচারিত টিভি ধারাবাহিক "মমতা" -তে নীতা "সঞ্জনার" ভূমিকায় অভিনয় করেছিলেন। তিনি জি টিভির আরেক জনপ্রিয় ধারাবাহিক "বনু ম্যায় তেরি দুলহান -"এ ড. শিবানীর চরিত্রে অভিনয় করেছিলেন। জি টিভির "তুম বিন যাউ কাঁহা" ধারাবাহিকে খুশি চরিত্রে অভিনয় করে তিনি বিনোদন জগতে জনপ্রিয় হয়ে ওঠেন।
২০১৮ সালে, নীতা আল্ট বালাজীর ওয়েব সিরিজ "গন্দি বাত" -এর প্রথম মরশুমে অভিনয় করেছিলেন। এছাড়াও তিনি অনেক টিভি ধারাবাহিকের গুরুত্বপূর্ন পার্শ্ব চরিত্রে এবং স্বল্প দৈর্ঘ্যের চরিত্রে অভিনয় করেছেন।
ঋতু মেনন

ঋতু মেনন একজন ভারতীয় নারীবাদী, লেখিকা এবং প্রকাশক।
১৯৮৪ সালে, ঋতু মেনন তাঁর দীর্ঘদিনের সহযোগী উর্বশী বুটালিয়ার সাথে ভারতের প্রথম স্বতন্ত্র নারীবাদী প্রকাশনা সংস্থা কালি ফর উইমেন-এর সহ-প্রতিষ্ঠা করেন। ২০০৩ সালে, ঋতু এবং উর্বশীর মধ্যে অমীমাংসিত ব্যক্তিগত মতপার্থক্যের কারণে এবং বাণিজ্যিকভাবে লাভজনক না হওয়ায় "কালি ফর উইমেন" বন্ধ করে দেওয়া হয়। এরপর, ঋতু স্বাধীনভাবে আরেকটি নারীবাদী প্রকাশনা সংস্থা "উইমেন আনলিমিটেড" প্রতিষ্ঠা করেন।
তিনি অসংখ্য সংবাদপত্রের নিবন্ধ এবং সম্পাদকীয় পৃষ্ঠার বিপরীতেও লিখেছেন। তাঁর লেখায় নারীর প্রতি সহিংসতা, নারীর প্রতি ধর্মের দৃষ্টিভঙ্গি এবং সমাজে লিঙ্গ বৈষম্যের উপর মনোযোগ দেওয়া হয়েছে, যা তীব্র নারীবাদী এবং বামপন্থী দৃষ্টিকোণ থেকে দেখা যায়।
জুম কলের মাধ্যমে, তিনি "অ্যাড্রেস বুক: এ পাবলিশিং মেমোয়ার ইন দ্য টাইম অফ কোভিড" বইটি সম্পর্কে কথা বলেন, এটি তিনি মহামারী চলাকালীন কোনও বই প্রকাশের স্পষ্ট পরিকল্পনা ছাড়াই লিখেছিলেন। তিনি বলেছেন (১৩ই জুলাই ২০২১), “আমি যার মধ্যে দিয়ে যাচ্ছিলাম, ভাবছিলাম, পড়ছিলাম এবং যা নিয়ে চিন্তিত ছিলাম, এটি তা লিখে রাখার একধরনের রূপ হয়ে উঠেছিল” । 
২০০০-২০০১ সালে, তিনি সাহিত্যের জন্য রাজা রাও পুরস্কারের আন্তর্জাতিক উপদেষ্টা বোর্ডে দায়িত্ব পালন করেন। ২০১১ সালে, ভারত সরকার ঋতু এবং উর্বশীকে যৌথভাবে ভারতের চতুর্থ সর্বোচ্চ বেসামরিক পুরস্কার পদ্মশ্রী প্রদান করে।
২০২৪–২৫ পাকিস্তান ত্রিদেশীয় সিরিজ

২০২৪–২৫ পাকিস্তান ত্রিদেশীয় সিরিজ ছিল একটি আন্তর্জাতিক ক্রিকেট সিরিজ যেটি ২০২২ সালের ফেব্রুয়ারি মাসে পাকিস্তানে অনুষ্ঠিত হয়। এটি স্বাগতিক দল পাকিস্তান, পাকিস্তান, নিউজিল্যান্ড এবং দক্ষিণ আফ্রিকা অংশগ্রহণে অনুষ্ঠিত একটি ত্রিদেশীয় সিরিজ ছিল এবং সিরিজের ম্যাচগুলো খেলা হয় একদিনের আন্তর্জাতিক (ওডিআই) হিসেবে। সিরিজটি ২০২৫ আইসিসি চ্যাম্পিয়ন্স ট্রফির আগে প্রস্তুতি হিসেবে ব্যবহৃত হয়। এটি ২০০৪ সালের পর পাকিস্তান কর্তৃক আয়োজিত প্রথম ত্রিদেশীয় সিরিজ।
৮ই জানুয়ারি ২০২৫-এ, পাকিস্তান ক্রিকেট বোর্ড (পিসিবি) ত্রিদেশীয় সিরিজটি লাহোরের গাদ্দাফি স্টেডিয়াম এবং করাচির জাতীয় স্টেডিয়ামে স্থানান্তরিত করে। মূলত সিরিজটি মুলতানের মুলতান ক্রিকেট স্টেডিয়ামে অনুষ্ঠিত হওয়ার কথা ছিল।
১৫ জানুয়ারি, অ্যানরিখ নরকিয়া পিঠের আঘাতের কারণে প্রতিযোগিতা থেকে বাদ পড়েন। ৩১ জানুয়ারি, নিউজিল্যান্ড সিরিজের জন্য জ্যাকব ডাফিকে দলে অন্তর্ভুক্ত করা হয়। ৫ ফেব্রুয়ারি, দক্ষিণ আফ্রিকা দল জেরাল্ড কোয়েটজিকে সিরিজের জন্য দলে অন্তর্ভুক্ত করা হয়, কিন্তু পরে আঁটসাঁট কুঁচকির কারণে তাকে বাদ দেওয়া হয়।
রাধা কুমার

রাধা কুমার একজন ভারতীয় নারীবাদী, শিক্ষাবিদ এবং লেখক। দৃঢ়ভাবে নারীবাদী দৃষ্টিকোণ থেকে তাঁর লেখা জাতিগত সংঘাত এবং শান্তি প্রক্রিয়ার উপর আলোকপাত করে।
রাধা কুমারের মা হলেন প্রাক্তন আমলা লভরাজ কুমার এবং তাঁর বাবা হলেন অর্থনৈতিক ইতিহাসবিদ ডঃ ধর্ম কুমার। লভরাজ কুমার হলেন উত্তরাখণ্ডের বাসিন্দা এবং ধর্ম কুমার দক্ষিণ ভারতের একটি তামিল ব্রাহ্মণ পরিবারের সন্তান। রাধা কুমার দিল্লিতে বড় হয়েছেন এবং নতুন দিল্লির মডার্ন স্কুল থেকে পড়াশোনা করেছেন।
তিনি ক্যামব্রিজের নিউনহ্যাম কলেজ (যে কলেজে তাঁর মা আগে পড়াশোনা করেছিলেন) থেকে ইংরেজি সাহিত্যে স্নাতকোত্তর ডিগ্রি অর্জন করেন, এরপর তিনি জওহরলাল নেহেরু বিশ্ববিদ্যালয় থেকে পিএইচডি করেন।
রাধা কুমার বিভিন্ন বিষয়ের উপর বেশ কিছু বই লিখেছেন, যার বেশিরভাগই সংঘাতপূর্ণ পরিস্থিতিতে লিঙ্গ সংক্রান্ত সমস্যা নিয়ে। সাধারণত, তিনি এই পদ্ধতিতে যে দ্বন্দ্বগুলি সমাধান করার সিদ্ধান্ত নিয়েছেন তাতে একটি মুসলিম গোষ্ঠী, একটি কমিউনিস্ট গোষ্ঠী, অথবা উভয়ই জড়িত। তিনি দিল্লিতে অবস্থিত মুসলিম সংখ্যালঘু প্রতিষ্ঠান জামিয়া মিলিয়া ইসলামিয়ার নেলসন ম্যাণ্ডেলা সেন্টার ফর পিস অ্যাণ্ড কনফ্লিক্ট রেজোলিউশনের পরিচালক ছিলেন। তিনি "দিল্লি পলিসি গ্রুপের" সহ-প্রতিষ্ঠাতা ও মহাপরিচালক। এটি একটি চিন্তাকেন্দ্র যারা ফোর্ড ফাউণ্ডেশন সহ মার্কিন যুক্তরাষ্ট্র ভিত্তিক সংস্থাগুলি থেকে উদার তহবিল পেয়েছে।
রাধা কুমার, ১৩টি দেশের ৪০ জনেরও বেশি ইতিহাসবিদ, অর্থনীতিবিদ, শিক্ষাবিদ, কর্মী, শিল্পী, উদ্যোক্তা, আইনজীবী এবং প্রচার মাধ্যমের ব্যক্তিত্বদের সাথে দক্ষিণ এশিয়া ইউনিয়ন শীর্ষ সম্মেলনে বক্তব্য রাখেন যেটি ২০২১ সালের ২-৩ অক্টোবর তারিখে ভার্চুয়ালি অনুষ্ঠিত হয়। এই শীর্ষ সম্মেলনের লক্ষ্য ছিল শান্তি, সামাজিক ন্যায়বিচার এবং লিঙ্গ সমতার সমাধান নিয়ে আলোচনা করা।
২০১০ সালের অক্টোবরে, রাধা কুমারকে ভারতের কেন্দ্রীয় সরকারের নিরাপত্তা সংক্রান্ত মন্ত্রিসভা কমিটি (সিসিএস) কর্তৃক জম্মু ও কাশ্মীরের জন্য তিনজন মধ্যস্থতাকারীর একজন হিসেবে নিযুক্ত করা হয়েছিল। প্যানেলটির নেতৃত্বে ছিলেন টাইমস অফ ইন্ডিয়ার প্রাক্তন সম্পাদক দিলীপ পাদগাঁওকর। এর অন্য সদস্য ছিলেন ভারতের প্রাক্তন নির্বাচন কমিশনার এম এম আনসারি।
প্যানেল গঠনের কয়েক সপ্তাহের মধ্যেই, এবং ব্যক্তিগত ইঙ্গিত ব্যর্থ হওয়ার পরেও, সংবাদমাধ্যমের সাথে খুব বেশি স্বাধীনভাবে এবং ঘন ঘন কথা বলা; এছাড়াও বিভিন্ন পরিকল্পনা ও সমাধানের উদ্দেশ্যে চাপ দেওয়ার জন্য ভারতের স্বরাষ্ট্রমন্ত্রী পি. চিদাম্বরম প্যানেলটিকে প্রকাশ্যে তিরস্কার করেন, যখন প্যানেলের নির্ধারিত কাজ ছিল কাশ্মীরি সমাজের দৃষ্টিভঙ্গি এবং ধারণাগুলির পরিমাপ করে সেগুলির সংক্ষিপ্তসার করা। এই সমস্ত সমালোচনাই ছিল রাধা কুমারের গৃহীত পদক্ষেপের সাথে সম্পর্কিত। তিরস্কারের প্রতিক্রিয়ায় তিনি সংবাদমাধ্যমকে বলেছিলেন যে মধ্যস্থতাকারীদের কি করা উচিত সেই সম্বন্ধে স্বরাষ্ট্রমন্ত্রীর (যিনি প্যানেলটি নিযুক্ত করেছিলেন) কিছু বলার কোনও অধিকার নেই।
মিঠু মুখার্জি (ক্রিকেটার)

মিঠু মুখার্জি একজন প্রাক্তন ভারতীয় মহিলা ক্রিকেটার, যিনি ভারতের জাতীয় মহিলা ক্রিকেট দলের প্রতিনিধিত্ব করেছেন। তিনি একজন ডান-হাতি অফ ব্রেক বোলার এবং ডান-হাতি ব্যাটসম্যান ছিলেন। তার টেস্ট ক্যারিয়ার ১৯৮৫ সালের ফেব্রুয়ারিতে নিউজিল্যান্ডের বিরুদ্ধে প্রথম ম্যাচ খেলার মাধ্যমে শুরু হয়। তিনি ১৯৯১ সালের ফেব্রুয়ারিতে অস্ট্রেলিয়ার বিরুদ্ধে তার শেষ টেস্ট ম্যাচ খেলেন।
ক্রিকেট ক্যারিয়ারে মিঠু মুখার্জি মাত্র ৪টি টেস্ট ম্যাচ খেলেছেন, যেখানে তিনি মোট ৭৬ রান সংগ্রহ করেন এবং ২টি উইকেট নেন। তার সেরা ব্যাটিং স্কোর ছিল ২৮ রান। বোলিংয়ে, তিনি ৩২২ বল করে ২টি উইকেট নেন, যার বোলিং গড় ছিল ৮৪.৫০। তার সেরা বোলিং পরিসংখ্যান ছিল ১/৩২।
মিঠু মুখার্জি ভারতীয় মহিলা ক্রিকেট দলের একজন গুরুত্বপূর্ণ সদস্য ছিলেন। তার ক্যারিয়ারটি বেশ সীমিত হলেও, তিনি ভারতের মহিলা ক্রিকেট দলের প্রথম দলে খেলার সম্মান অর্জন করেন। যদিও তার আন্তর্জাতিক ক্রিকেট ক্যারিয়ার ছোট ছিল, তবে তিনি ভারতীয় মহিলা ক্রিকেটের ইতিহাসে একটি গুরুত্বপূর্ণ নাম।
ক্রিকেট থেকে অবসর নেওয়ার পর মিঠু মুখার্জি নারী ক্রিকেটের উন্নতির জন্য কাজ করেছেন এবং তিনি বিভিন্ন মহিলাদের ক্রিকেট প্রশিক্ষণ প্রোগ্রামে অংশ নিয়েছেন।
রাসায়নিক মৌল আবিষ্কার

২০২৫ সাল পর্যন্ত জানা ১১৮টি রাসায়নিক উপাদান আবিষ্কারের ইতিহাস এখানে কালানুক্রমিকভাবে উপস্থাপন করা হয়েছে। উপাদানগুলো সাধারণত সেই ক্রমে তালিকাভুক্ত করা হয়েছে, যেভাবে সেগুলো প্রথমবার বিশুদ্ধ উপাদান হিসেবে সংজ্ঞায়িত হয়েছিল। অধিকাংশ উপাদানের সুনির্দিষ্ট আবিষ্কারের তারিখ নির্ভুলভাবে নির্ধারণ করা সম্ভব নয়। ভবিষ্যতে আরও উপাদান সংশ্লেষণের পরিকল্পনা রয়েছে, তবে কতগুলো উপাদান তৈরি করা সম্ভব, তা এখনো নিশ্চিত নয়।
প্রতিটি উপাদানের নাম, পারমাণবিক সংখ্যা, প্রথম রিপোর্টের বছর, আবিষ্কারকের নাম এবং সংশ্লিষ্ট আবিষ্কারের তথ্য এখানে অন্তর্ভুক্ত করা হয়েছে।\
আলবার্ট আইনস্টাইন বিশ্ব বিজ্ঞান পুরস্কার

আলবার্ট আইনস্টাইন বিশ্ব বিজ্ঞান পুরস্কার হল বিশ্ব সাংস্কৃতিক পরিষদ কর্তৃক প্রদত্ত বিশ্ববিখ্যাত বিজ্ঞানী, পদার্থবিদ এবং তাত্ত্বিক আলবার্ট আইনস্টাইনের নামাঙ্কিত একটি পুরস্কার, যা মূলত বিশ্বের সুস্বার্থে নিবেদিত বৈজ্ঞানিক ও প্রযুক্তিগত গবেষণা এবং উন্নয়নের জন্য স্বীকৃতি ও উৎসাহ প্রদানকারীদের দেওয়া হয়ে থাকে।
একটি আন্তঃবিভাগীয় কমিটি দ্বারা পুরস্কার প্রাপক মূল্যায়ন এবং নির্বাচিত হয়। কমিটিটি বিশ্ববিখ্যাত বিজ্ঞানীদের সমন্বয়ে গঠিত, তাদের মধ্যে ২৫ জন নোবেল পুরস্কার বিজয়ী থাকেন।
খোদাই

খোদাই হল ঐতিহ্যগতভাবে একটি ধাতব পৃষ্ঠের অরক্ষিত অংশে নকশা তৈরি করার জন্য শক্তিশালী অ্যাসিড বা মর্ডেন্ট ব্যবহার করে ধাতুকে কাটার প্রক্রিয়া। এই প্রক্রিয়ায় ধাতুর গভীরে ইন্টাগ্লিও (খোদাই করা) নকশা তৈরি করা হয়। আধুনিক উৎপাদনে অন্যান্য ধরনের উপাদানের উপর অন্যান্য রাসায়নিকও ব্যবহার করা হতে পারে। প্রিন্টমেকিং পদ্ধতি হিসাবে, এটি এনগ্রেভিংয়ের পাশাপাশি পুরাতন মাস্টার প্রিন্টের জন্য সবচেয়ে গুরুত্বপূর্ণ কৌশল এবং এটি আজও ব্যাপকভাবে ব্যবহৃত হয়। মাইক্রোফেব্রিকেশন খোদাই এবং ফটোকেমিক্যাল মিলিংয়ের মতো আধুনিক পদ্ধতিগুলিতে, এটি সার্কিট বোর্ড সহ আধুনিক প্রযুক্তির একটি অপরিহার্য কৌশল।
ঐতিহ্যবাহী খাঁটি খোদাই পদ্ধতিতে, একটি ধাতব প্লেট (সাধারণত তামা, দস্তা বা ইস্পাতের তৈরি) মোমযুক্ত প্রাইমার দিয়ে আবৃত করা হয়, যা অ্যাসিড প্রতিরোধী। শিল্পী তারপর একটি সূক্ষ্ম খোদাই সুই ব্যবহার করে মোমের প্রাইমার সরিয়ে দেন যেখানে চূড়ান্ত শিল্পকর্মে একটি রেখা ফুটিয়ে তোলা দরকার, যার ফলে ধাতব পৃষ্ঠ উন্মুক্ত হয়। "একোপ্পে" নামক একটি বিশেষ সরঞ্জাম, যার একটি তির্যক ডিম্বাকার প্রান্ত রয়েছে, এটি রেখাগুলোকে "স্ফীত" বা মোটা করার জন্যও ব্যবহৃত হয়। এরপর প্লেটটিকে অ্যাসিডের দ্রবণে ডুবানো হয়, যাকে মর্ডেন্ট (ফরাসি ভাষায় "বাইটিং" বা কামড়ানো) বা ইচ্যান্ট বলা হয়, অথবা প্লেটের উপর অ্যাসিড প্রবাহিত করা হয়। অ্যাসিড ধাতুর মধ্যে "কামড় দেয়" (এটি একটি রেডক্স বিক্রিয়া ঘটায়), এবং সময় ও অ্যাসিডের ঘনত্বের উপর নির্ভর করে এটি ধাতুর গভীরে প্রবেশ করে, যার ফলে মোমে খোদাই করা নকশাটি ধাতব প্লেটে থেকে যায়। অবশিষ্ট মোমের প্রাইমারটি প্লেট থেকে পরিষ্কার করে ফেলা হয়। প্রথম বা পরবর্তী ব্যবহারের জন্য, প্লেটটিকে যেকোনো অ-ক্ষয়কারী কালি দিয়ে সম্পূর্ণভাবে কালি লাগানো হয় এবং তারপর পৃষ্ঠের কালি সরিয়ে ফেলা হয়, যার ফলে শুধুমাত্র খোদাই করা অংশে কালি থেকে যায়।
এরপর প্লেটটিকে উচ্চচাপের প্রিন্টিং প্রেসে একটি কাগজের শীটের (যা প্রায়ই নরম করার জন্য ভেজানো হয়) সাথে রাখা হয়। কাগজটি খোদাই করা লাইন থেকে কালি শুষে নেয়, যার ফলে একটি প্রিন্ট তৈরি হয়। এই প্রক্রিয়াটি বহুবার পুনরাবৃত্তি করা যেতে পারে; সাধারণত প্লেটে ক্ষয়ের লক্ষণ দেখা দেওয়ার আগে কয়েকশত কপি প্রিন্ট করা সম্ভব। প্লেটের নকশায় পরিবর্তন বা মেরামত করা যেতে পারে পুনরায় মোম লাগিয়ে এবং আরও খোদাই করার মাধ্যমে; এমন একটি খোদাইকৃত প্লেট একাধিক পর্যায়ে ব্যবহার করা হতে পারে।
খোদাই প্রায়শই এনগ্রেভিং (যেমন, রেমব্রান্ট) বা অ্যাকোয়াটিন্ট (যেমন, ফ্রান্সিসকো গোয়া) এর মতো অন্যান্য ইন্টাগ্লিও কৌশলের সাথে সংমিশ্রিত হয়েছে।
খোদাই শিল্প প্রাচীনকাল থেকেই সাজসজ্জার উদ্দেশ্যে ব্যবহৃত হতো। খোদাই করা কার্নেলিয়ান পুঁতি হল এক ধরনের প্রাচীন অলংকারিক পুঁতি, যা কার্নেলিয়ান পাথর থেকে তৈরি এবং সাদা রঙের খোদাই করা নকশা দ্বারা সজ্জিত। এগুলি সম্ভবত খ্রিস্টপূর্ব তৃতীয় সহস্রাব্দে সিন্ধু সভ্যতা দ্বারা তৈরি করা হয়েছিল। হারাপ্পানরা যে ক্ষারীয় খোদাই কৌশল উদ্ভাবন করেছিল, সেই পদ্ধতিতে এই পুঁতিগুলো তৈরি হতো। সিন্ধু সভ্যতার প্রত্নতাত্ত্বিক স্থানগুলোতে এই পুঁতির বিপুল সংখ্যক নমুনা পাওয়া গেছে। এই পুঁতিগুলো প্রাচীন সিন্ধু উপত্যকা, মেসোপটেমিয়া এবং এমনকি প্রাচীন মিশরের মধ্যে বাণিজ্যের একটি গুরুত্বপূর্ণ নির্দেশক হিসাবে বিবেচিত হয়। খ্রিস্টপূর্ব তৃতীয় সহস্রাব্দে এই মূল্যবান ও অনন্য শিল্পদ্রব্য বিপুল সংখ্যায় এই ভৌগোলিক অঞ্চলগুলোর মধ্যে বাণিজ্য করা হতো এবং অসংখ্য সমাধি স্থানে এগুলোর সন্ধান পাওয়া গেছে। শুলগির মতো সুমেরীয় রাজারা, আনুমানিক ২০০০ খ্রিস্টপূর্বে, উৎসর্গের উদ্দেশ্যে খোদাই করা কার্নেলিয়ান পুঁতি তৈরি করেছিলেন।
আন্না-লিনা সিকালা

আরজা আন্না-লিনা সিকালা (পূর্বে কুউসি, জন্মসূত্রে আরনিসালো, জন্ম: "হেলসিঙ্কি", ১ জানুয়ারি ১৯৪৩; মৃত্যু: "এসপু", ২৭ ফেব্রুয়ারি ২০১৬) ছিলেন হেলসিঙ্কি বিশ্ববিদ্যালয়ের এমেরিটাস অধ্যাপক। তিনি লোকবিশ্বাস, পুরাণকথা, এবং শামানিজমের পাশাপাশি মৌখিক গল্পকথন এবং ঐতিহ্যবাদের উপর বিশেষজ্ঞ ছিলেন।
আন্না-লিনা সিকালা ১৯৬৮ সালে হেলসিঙ্কি বিশ্ববিদ্যালয় থেকে দর্শনে স্নাতকোত্তর ডিগ্রি অর্জন করেন। তিনি ১৯৭০ সালে লাইসেন্সিয়েট ডিগ্রি এবং ১৯৭৮ সালে পিএইচ.ডি. ডিগ্রি সম্পন্ন করেন। তিনি ১৯৯৫ থেকে ২০০৭ সাল পর্যন্ত হেলসিঙ্কি বিশ্ববিদ্যালয়ে লোকসংস্কৃতি অধ্যয়নের অধ্যাপক ছিলেন। সিকালা নিম্নলিখিত অধ্যাপক পদে অধিষ্ঠিত ছিলেন:
তিনি ফিনল্যান্ড এবং পলিনেশিয়ার কুক দ্বীপপুঞ্জে এবং রাশিয়ার ফিনিক-ভাষাভাষী জনগণের মধ্যে, উদমুর্ত জনগণ, কোমি জনগণ এবং সাইবেরিয়ার খান্টি জনগণের মাঝে গিয়ে সরাসরি কাজ করেছিলেন।
সিকালার সবচেয়ে গুরুত্বপূর্ণ গবেষণা প্রকল্প ছিল ""মিথ, হিস্ট্রি, সোসাইটি: এথিক/ন্যাশনাল ট্রেডিশন্স ইন দি এজ অব গ্লোব্যালাইজেশন"" (১৯৯৯–২০০৪) এবং ""দ্য আদার রাশিয়া: কালচারারল মাল্টিপ্লিসিটি ইন দি ম্যাকিং"" (২০০৪–২০০৭)। মিহাই হোপ্পাল এবং ভ্লাদিমির নাপলস্কিখের সঙ্গে যৌথভাবে তিনি ""এনসাইক্লোপিডিয়া অব ইউরালিক মাইথোলোজিস"" সম্পাদনা করেছিলেন।
২০০৯ সালে, সিকালা আকাতেমিককোতে নির্বাচিত হন।
আন্না-লীনা সিকালার নামে ২৩০টিরও বেশি প্রকাশনা ছিল।
অ্যালোট্রপি

অ্যালোট্রপি বা অ্যালোট্রপিজম () হল কিছু রাসায়নিক মৌলের এমন একটি বৈশিষ্ট্য যেখানে তারা একই ভৌত অবস্থায় দুই বা ততোধিক ভিন্ন রূপে বিদ্যমান থাকে; এই রূপগুলিকে ঐ মৌলগুলির অ্যালোট্রপ বলা হয়। অ্যালোট্রপগুলি হল কোনো মৌলের গঠনগত বিভিন্ন রূপ: একই মৌলের পরমাণুগুলি বিভিন্নভাবে পরস্পরের সাথে বন্ধনযুক্ত হয়। উদাহরণস্বরূপ, কার্বনের অ্যালোট্রপগুলির মধ্যে রয়েছে হীরক (যেখানে কার্বন পরমাণুগুলি টেট্রাহেড্রার ঘনক্ষেত্রাকার জালি গঠনে বন্ধনযুক্ত), গ্রাফাইট (যেখানে কার্বন পরমাণুগুলি ষড়ভুজাকার জালির স্তরে বন্ধনযুক্ত), গ্রাফিন (গ্রাফাইটের একক স্তর), এবং ফুলারিন (যেখানে কার্বন পরমাণুগুলি গোলাকার, নলাকার বা উপবৃত্তাকার গঠনে বন্ধনযুক্ত)।
"অ্যালোট্রপি" পরিভাষাটি শুধুমাত্র মৌলের ক্ষেত্রে প্রযোজ্য, যৌগের জন্য নয় যেকোনো যৌগের ক্ষেত্রে প্রযোজ্য অধিকতর সাধারণ পরিভাষা হল 'পলিমরফিজম', যদিও এটি সাধারণত কঠিন পদার্থ যেমন স্ফটিকের গঠনবৈচিত্র্য বোঝাতেই ব্যবহৃত হয় অ্যালোট্রপি শুধুমাত্র একটি মৌলের একই ভৌত দশার (পদার্থের অবস্থা, যেমন—কঠিন, তরল বা গ্যাসীয়) মধ্যে বিদ্যমান বিভিন্ন রূপকে নির্দেশ করে।
অ্যালোট্রপির ধারণাটি মূলত ১৮৪০ সালে সুইডিশ বিজ্ঞানী ইয়োনস ইয়াকব ব্যার্শেলিয়ুস (১৭৭৯-১৮৪৮) দ্বারা প্রস্তাবিত হয়েছিল। এই শব্দটি থেকে উদ্ভূত হয়েছে। ১৮৬০ সালে অ্যাভোগাড্রোর সূত্র গ্রহণের পর এটা বোঝা গিয়েছিল যে মৌলগুলি বহুপরমাণবিক অণু হিসাবে বিদ্যমান থাকতে পারে, এবং অক্সিজেনের দুটি অ্যালোট্রপকে O₂ ও O₃ হিসাবে চিহ্নিত করা হয়েছিল। বিংশ শতাব্দীর শুরুর দিকে, এটা চিহ্নিত করা হয়েছিল যে কার্বনের মতো অন্যান্য ক্ষেত্রে স্ফটিক গঠনের পার্থক্যের কারণে এমন ঘটনা ঘটে।  
১৯১২ সালে নাগাদ, বিজ্ঞানী অস্টভাল্ড উল্লেখ করেন যে মৌলগুলির অ্যালোট্রপি হলো যৌগগুলির জন্য পরিচিত পলিমরফিজম (বহুরূপতা) ঘটনার একটি বিশেষ ক্ষেত্র মাত্র। তিনি প্রস্তাব করেন যে 'অ্যালোট্রপ' ও 'অ্যালোট্রপি' পরিভাষাগুলি পরিত্যাগ করে সেগুলিকে 'পলিমরফ' (বহুরূপী) ও 'পলিমরফিজম' (বহুরূপতা) দ্বারা প্রতিস্থাপিত করা হোক। যদিও অন্যান্য অনেক রসায়নবিদ এই পরামর্শ পুনরাবৃত্তি করেছেন, তবুও আইইউপিএসি এবং অধিকাংশ রসায়ন বিষয়ক পাঠ্যপুস্তকে এখনও শুধুমাত্র মৌলগুলির ক্ষেত্রে 'অ্যালোট্রপ' ও 'অ্যালোট্রপি' পরিভাষার ব্যবহারকে প্রাধান্য দেওয়া হয়।
অ্যালোট্রপ হলো একই মৌলের ভিন্ন গঠনগত রূপ, এবং এগুলি সম্পূর্ণ ভিন্ন ভৌত ধর্ম ও রাসায়নিক আচরণ প্রদর্শন করতে পারে। অ্যালোট্রপিক রূপের মধ্যে পরিবর্তন সেই একই বলগুলির দ্বারা সক্রিয় হয় যা অন্যান্য গঠনকে প্রভাবিত করে, যেমন: চাপ, আলো, এবং তাপমাত্রা।   অতএব, নির্দিষ্ট অ্যালোট্রপগুলির স্থায়িত্ব নির্দিষ্ট অবস্থার উপর নির্ভর করে। উদাহরণস্বরূপ, লোহা ৯০৬ °সে (১৬৬২.৮ °ফা)-র উপরে দেহ-কেন্দ্রিক ঘনাকার গঠন (ফেরাইট) থেকে মুখ-কেন্দ্রিক ঘনাকার গঠনে (অস্টেনাইট) রূপান্তরিত হয়। অন্যদিকে, টিন ১৩.২ °সে (৫৫.৮ °ফা)-র নিচে ধাতব রূপ থেকে অর্ধ-ধাতব রূপে পরিবর্তিত হয়, যা টিন পেস্ট নামে পরিচিত। বিভিন্ন রাসায়নিক আচরণ বিশিষ্ট অ্যালোট্রোপের উদাহরণ হিসেবে, ওজোন (O₃) ডাইঅক্সিজেন (O₂) এর চেয়ে অনেক শক্তিশালী অক্সিডাইজিং এজেন্ট।
২০১৭ সালে, ন্যানোঅ্যালোট্রপির ধারণাটি প্রস্তাব করা হয়েছিল। ন্যানোঅ্যালোট্রপ, বা ন্যানোউপাদানের অ্যালোট্রোপ, হলো এমন ন্যানোপোরাস উপাদান যাদের রাসায়নিক সংযুতি একই (যেমন, আর্গন) কিন্তু ন্যানোস্কেলে তাদের গঠনগত ব্যবস্থা ভিন্ন। এখানে "ন্যানোস্কেল" বলতে পৃথক পরমাণুর মাত্রার ১০ থেকে ১০০ গুণ পরিসরকে বোঝায়। এই জাতীয় ন্যানোঅ্যালোট্রপগুলি অতি-ছোট ইলেকট্রনিক ডিভাইস তৈরি করতে এবং অন্যান্য শিল্প অ্যাপ্লিকেশনগুলি খুঁজে পেতে সহায়তা করতে পারে।
গাড়ির সামাজিক প্রভাব

বিংশ শতাব্দীর শুরু থেকে গাড়ির ভূমিকা অত্যন্ত গুরুত্বপূর্ণ হতে শুরু করে। বিশ্বজুড়ে গাড়ি ব্যবহৃত হয় এবং অনেক উন্নত দেশে পরিবহনের সবচেয়ে জনপ্রিয় মাধ্যম হয়ে উঠেছে। উন্নয়নশীল দেশে গাড়ির সংখ্যা কম এবং সমাজে গাড়ির প্রভাব কম দৃশ্যমান, তবুও এর প্রভাব উল্লেখযোগ্য। গাড়ির বিস্তার পূর্ববর্তী পরিবহনব্যবস্থার উপর ভিত্তি করে এসেছে যা রেলপথ এবং সাইকেলের মাধ্যমে এসেছিল। কর্মসংস্থান ব্যবস্থা, সামাজিক মিথস্ক্রিয়া, অবকাঠামো এবং পণ্যের বিতরণে ব্যাপক পরিবর্তন এসেছে গাড়ির জন্য।
গাড়ি দূরবর্তী স্থানে সহজ প্রবেশযোগ্যতা এবং স্বাচ্ছন্দ্যে চলাচলের ক্ষমতা প্রদান করে, যা মানুষের সামাজিক এবং অর্থনৈতিক মিথস্ক্রিয়াকে ভৌগোলিকভাবে বিস্তৃত করতে সহায়তা করে। দৈনন্দিন জীবনে গাড়ির নেতিবাচক প্রভাবও উল্লেখযোগ্য, যেমন বায়ুদূষণ ও দুর্ঘটনাজনিত মৃত্যু। গণ-উৎপাদিত গাড়ির পরিচয় শিল্প এবং সুবিধার ক্ষেত্রে বিপ্লব বয়ে আনে, যা চাকরির চাহিদা এবং করের রাজস্ব তৈরি করে, সেই সাথে উচ্চ মোটরাইজেশন হার সমাজ এবং পরিবেশের জন্য ভয়ঙ্কর পরিণতিও নিয়ে এসেছে।
আধুনিক অটোমোবাইল ব্যবহারের নেতিবাচক দিকের মধ্যে রয়েছে অ-নবায়নযোগ্য জ্বালানির ব্যবহার, দুর্ঘটনাজনিত মৃত্যুর হার নাটকীয়ভাবে বৃদ্ধি, স্থানীয় সম্প্রদায়ের বিচ্ছিন্নতা, স্থানীয় অর্থনীতির মন্দা, হৃদরোগ বৃদ্ধি, বায়ু এবং শব্দ দূষণের নির্গমন, গ্রিনহাউস গ্যাসের নির্গমন, অপরিকল্পিত নগরায়ন এবং ট্রাফিকের সৃষ্টি, পথচারী এবং সক্রিয় পরিবহান মাধ্যমের(সাইকেল) বিচ্ছিন্নতা, রেলপথ নেটওয়ার্কের হ্রাস, নগর অবক্ষয়, এবং ব্যক্তিগত পরিবহনের প্রতি একক দূরত্বে উচ্চ খরচ।
যেহেতু অনেক মানুষের গাড়ি নেই, ফলে এর থেকে উদ্ভূত অসমতা কাঠামোগত বৈষম্যকে তীব্রতর করে এবং পরিবেশের অপূরণীয় ক্ষতি করে। তাই, ব্যক্তিগত গাড়ির নেতিবাচক প্রভাব উপেক্ষা করা অদূরদর্শী এবং জ্বালানি ইঞ্জিনের যানবাহনগুলোকে ইলেকট্রিক যানবাহন ব্যবস্থা দ্বারা প্রতিস্থাপন করা কেবল সামাজিক এবং পরিবেশগত দৃষ্টিকোণ থেকে ক্ষতি ধীরতর করার কৌশল।
গাড়ির বিস্তারের ফলে কর্মসংস্থান বিস্তার, কেনাকাটার ধরন, সামাজিক মিথস্ক্রিয়া, উৎপাদন অগ্রাধিকার এবং শহর পরিকল্পনায় ব্যাপক পরিবর্তন এসেছে; গাড়ির ব্যবহারের বৃদ্ধির ফলে হাঁটা, ঘোড়ার গাড়ি এবং রেলপথের ভূমিকা কমে এসেছে।
রাস্তা নির্মাণের জন্য অর্থের পাশাপাশি, গাড়ির ব্যবহার অনেক স্থানে নতুন জোনিং আইনের কারণে উৎসাহিত হয়েছিল। যার জন্য নতুন দালান ও ব্যবসা প্রতিষ্ঠান নির্দিষ্ট পরিমাণ পার্কিং নির্মাণ করতে বাধ্য হয়েছিল। এর ফলে প্রচুর বিনামূল্যের পার্কিং স্থান তৈরি হয় এবং ব্যবসাপ্রতিষ্ঠানগুলো রাস্তা থেকে আরও পিছনে চলে গিয়েছিল। সামগ্রিকভাবে, এতে ঘনবসতি নিরুৎসাহিত হয়েছে এবং গাড়িবিহীন জীবনযাপনকে কঠিনতর করেছে।
রিটেইল পার্কগুলি মূল রাস্তা এবং শহরের কেন্দ্র থেকে রাজস্ব আকৃষ্ট করে। অনেক নতুন শপিং সেন্টার এবং শহরকেন্দ্রে ফুটপাথ স্থাপন করা হয়না, যা পথচারীদের চলাচল বিপজ্জনক করে তোলে। এর ফলে মানুষকে গাড়ি চালাতে উৎসাহিত করা হয়, এমনকি ছোট যাত্রার জন্যও যা হাঁটার উপযোগী হতে পারত। ফলে উন্নত ও উন্নয়নশীল দেশে গাড়ির নির্ভরতা বৃদ্ধি পেয়েছে। গাড়ি ব্যবহারকারীদের জন্য কর্মসংস্থান, সামাজিক কার্যক্রম এবং আবাসনের সুযোগ বৃদ্ধি পেয়েছে এবং গাড়িহীনদের জন্য সংকুচিত হয়েছে।
চেম্বার অফ ডেপুটিজ (বলিভিয়া)

চেম্বার অফ ডেপুটিজ () হল বলিভিয়ার প্লুরিন্যাশনাল লেজিসলেটিভ অ্যাসেম্বলির নিম্নকক্ষ। এই কক্ষের গঠন ও ক্ষমতা দেশের রাজনৈতিক সংবিধানে প্রতিষ্ঠিত। অধিবেশন কক্ষটি প্লাজা মুরিলোর লেজিসলেটিভ প্যালেস ভবনে অবস্থিত।
ডেপুটিরা পাঁচ বছরের মেয়াদে দায়িত্ব পালন করেন এবং নির্বাচনের দিনে তাদের বয়স ন্যূনতম ২৫ বছর হতে হবে।
চেম্বার অফ ডেপুটিজ ১৩০টি আসন নিয়ে গঠিত, যার মধ্যে সাতটি বিশেষ আসন রয়েছে। এটি একটি আসন-সংযোগ ভিত্তিক মিশ্র ক্ষতিপূরণ ব্যবস্থা ব্যবহার করে, যেখানে দুটি ভোট ব্যবহৃত হয়।
একজন ভোটার কেবলমাত্র সাধারণ নির্বাচনী বা বিশেষ নির্বাচনী এলাকার যেকোনো একটিতে ভোট দিতে পারেন (সহাবস্থান নীতির ভিত্তিতে)।
নির্বাচনে রাষ্ট্রপতি ও সিনেটের ভোটের মতো একই ভোট ব্যবহার করা হয়, যা এটিকে কার্যত একযোগে দ্বৈত (বা ত্রৈমাত্রিক) ভোটে পরিণত করে। অর্থাৎ, ভোটাররা রাষ্ট্রপতি, সিনেট এবং চেম্বার অফ ডেপুটিজের জন্য একই ভোট প্রদান করেন।
ফলে, ভোটাররা এই তিনটি নির্বাচনের জন্য তাদের ভোট পৃথকভাবে ভাগ করতে পারেন না। তবে, চেম্বার অফ ডেপুটিজের নির্বাচনে তারা ভিন্ন তালিকার প্রার্থীকে ভোট দিতে পারেন, কারণ একক-সদস্যের জেলা (single-member districts) থেকে নির্বাচিত ডেপুটিরা পৃথক ভোট ব্যবস্থার মাধ্যমে নির্বাচিত হন।
দলীয় তালিকায় পুরুষ ও মহিলাদের মধ্যে পর্যায়ক্রমে (অল্টারনেট) বিন্যাস রাখা বাধ্যতামূলক। অর্থাৎ, দলগুলোকে তাদের তালিকায় নারীদের যথাযথ প্রতিনিধিত্ব নিশ্চিত করতে হবে।
একক-সদস্যের জেলাগুলিতে প্রতিটি পুরুষ প্রার্থীর জন্য একজন মহিলা বিকল্প প্রার্থী থাকতে হবে এবং মহিলাদের জন্য একজন পুরুষ বিকল্প প্রার্থী থাকতে হবে।
এছাড়া, একক-সদস্যের জেলা থেকে নির্বাচিত ডেপুটিদের অন্তত ৫০% মহিলা হতে হবে, যা লিঙ্গ সমতা নিশ্চিত করার জন্য একটি বাধ্যতামূলক বিধান।
আরহিপ্পা পার্তুনেন

আরহিপ্পা পার্তুনেন (রাশিয়ানঃ Арихип иванович Πертунен) একজন কারেলিয়ান রুনিক গায়ক ছিলেন ।
আরহিপ্পা পার্তুনেন সম্ভবত ১৭৬৯ সালে লাতভাজার্ভি গ্রামে (বর্তমানে কালেভালস্কি জেলার লাদভোজেরো) জন্মগ্রহণ করেন। 
১৮৩৪ সালের কাছাকাছি, এলিয়াস লেনরট তার পঞ্চম ক্ষেত্রযাত্রায় ক্যালেভালার জন্য কবিতা সংগ্রহ করেন। তিনি তিনদিন ধরে পার্তুনেনের সঙ্গে সাক্ষাৎ করেন। পার্তুনেন কেরেলীয় উপভাষায় গান গাইতেন। ফলে লেনরট ফিনিশ পাঠকদের উপযোগী করতে কবিতাগুলো কিছুটা পরিবর্তন করেন। পরে, আরও দুই সংগ্রাহক—ইয়োহান ফ্রেডরিক কজন (১৮৩৬ সালে) ও মাতিয়াস আলেকজান্ডার কাস্ট্রেন (১৮৩৯ সালে)—পার্তুনেনের সঙ্গে সাক্ষাৎ করেন। তারা পার্তুনেনের মোট ৮৫টি কবিতা সংগ্রহ করেন। 
পার্তুনেন মৌখিকভাবে কবিতা পরিবেশন করতেন। তার লেখায় ব্যাপক অনুপ্রাস ও সমান্তরাল সুরের চলন ব্যবহৃত হয়েছে, যা ক্যালেভালার অন্যান্য গায়কদের কাব্যশৈলীর মতো। তার ঐতিহ্য তার পুত্র মিহকালি বহন করেন, যিনি পার্তুনেনের ৮১টি কবিতা সংরক্ষণ করেন। 
পার্তুনেন ১৮৪১ সালে মারা যান এবং লাতভাজার্ভি গ্রামে সমাহিত হন। 
কেরেলীয় (এএসএসআর) এর রাজ্য পুরস্কার তার নামানুসারে নামকরণ করা হয়।
কার্বিল অ্যামিন বিক্রিয়া

কার্বাইলামাইন বিক্রিয়া (যা হফম্যান আইসোসায়ানাইড সংশ্লেষণ নামেও পরিচিত) হল একটি প্রাথমিক অ্যামাইন, ক্লোরোফর্ম এবং ক্ষারকের বিক্রিয়ার মাধ্যমে একটি আইসোসায়ানাইডের সংশ্লেষণ। রূপান্তরের জন্য ডাইক্লোরোকার্বিনের মধ্যস্থতা জড়িত।
দৃষ্টান্তমূলক হলো ফেজ স্থানান্তর অনুঘটক বেনজিলট্রাইথাইলামমোনিয়াম ক্লোরাইডের অনুঘটক পরিমাণের উপস্থিতিতে টার্ট বিউটলামাইন থেকে টার্ট - বিউটাইল আইসো সায়ানাইড এর সংশ্লেষণ। 
কার্বিল অ্যামিন বিক্রিয়া (Carbylamine Reaction) একটি গুরুত্বপূর্ণ রাসায়নিক বিক্রিয়া যা প্রাথমিক অ্যামাইন, ক্লোরোফর্ম (CHCl₃), এবং শক্তিশালী ক্ষারের (যেমন: NaOH বা KOH) উপস্থিতিতে ঘটে। এই বিক্রিয়ার মাধ্যমে আইসোসায়ানাইড (isocyanide) বা কার্বাইলামিন গঠিত হয়, যা খুবই তীব্র ও বিরক্তিকর গন্ধযুক্ত।
R-NH + CHCl + 3KOH → R-NC + 3KCl + 3HO
যেখানেঃ
R-NH = প্রাথমিক অ্যামাইন
CHCl = ক্লোরোফর্ম
3KOH = শক্তিশালী ক্ষার
R-NC = আইসোসায়ানাইড
প্রধান বৈশিষ্ট্যঃ
1. শর্ত: শুধুমাত্র প্রাথমিক অ্যামাইন এই বিক্রিয়ায় অংশগ্রহণ করে। গৌণ (secondary) বা তৃতীয়িক (tertiary) অ্যামাইন এতে প্রতিক্রিয়া করে না।
2. গন্ধ: উৎপন্ন আইসোসায়ানাইডের তীব্র ও বিরক্তিকর গন্ধের কারণে এই বিক্রিয়াটি সহজেই শনাক্ত করা যায়।
3. ব্যবহার: প্রাথমিক অ্যামাইন শনাক্ত করার পরীক্ষায় এই বিক্রিয়া প্রয়োগ করা হয়।
অ্যানিলিনের জন্য অনুরূপ প্রতিক্রিয়া রিপোর্ট করা হয়েছে। এটি সেকেন্ডারি অ্যামিন প্রস্তুত করতে ব্যবহৃত হয়।
যেহেতু এটি শুধুমাত্র প্রাথমিক অ্যামাইনগুলির জন্য কার্যকর, কার্বিলামাইন প্রতিক্রিয়া তাদের উপস্থিতির জন্য একটি রাসায়নিক বিক্রিয়া হিসাবে ব্যবহার করা যেতে পারে। এই প্রসঙ্গে, প্রতিক্রিয়াটি সাইজেফ এর আইসোসায়ানাইড পরীক্ষানামেও পরিচিত। এই প্রতিক্রিয়ায়, অ্যানালাইটকে অ্যালকোহলযুক্ত পটাসিয়াম হাইড্রক্সাইড এবং ক্লোরোফর্ম দিয়ে উত্তপ্ত করা হয়। যদি একটি প্রাথমিক অ্যামাইন উপস্থিত থাকে, তাহলে আইসোসায়ানাইড (কারবিলামাইন) গঠিত হয়, যা একটি দুর্গন্ধ দ্বারা নির্দেশিত হয়। কার্বিলামাইন পরীক্ষা সেকেন্ডারি এবং টারশিয়ারি অ্যামাইনগুলির সাথে ইতিবাচক প্রতিক্রিয়া দেয় না।
1. একটি টেস্ট টিউবে প্রাথমিক অ্যামাইনের কিছু অংশ নিন।
2. এতে সমান পরিমাণ ক্লোরোফর্ম (CHCl₃) এবং শক্তিশালী ক্ষার (NaOH বা KOH) যোগ করুন।
3. টেস্ট টিউবটি হালকা গরম করুন।
4. যদি প্রাথমিক অ্যামাইন উপস্থিত থাকে, তবে তীব্র ও বিরক্তিকর গন্ধযুক্ত আইসোসায়ানাইড তৈরি হবে।
পরীক্ষার বৈশিষ্ট্যঃ
1. প্রাথমিক অ্যামাইনের জন্য নির্দিষ্টঃ
শুধুমাত্র প্রাথমিক অ্যামাইন এই পরীক্ষায় অংশগ্রহণ করে। গৌণ এবং তৃতীয়িক অ্যামাইন এতে বিক্রিয়া করে না।
2. গন্ধের মাধ্যমে সনাক্তকরণঃ
গঠিত আইসোসায়ানাইডের তীব্র ও অপ্রীতিকর গন্ধের কারণে এটি সহজেই শনাক্ত করা যায়।
3. অ্যানিলিনের ক্ষেত্রে প্রযোজ্যঃ
অ্যারোম্যাটিক প্রাথমিক অ্যামাইন, যেমন অ্যানিলিন, এই পরীক্ষায় অংশগ্রহণ করে।
আইসোসায়ানাইড অত্যন্ত তীব্র ও বিরক্তিকর গন্ধযুক্ত, তাই পরীক্ষাটি সঠিক বায়ুচলাচলের (ভেন্টিলেশন) ব্যবস্থায় করা উচিত। ক্লোরোফর্ম এবং ক্ষার ব্যবহারে সাবধান থাকতে হবে, কারণ এগুলো ত্বক ও শ্বাসযন্ত্রের জন্য ক্ষতিকর হতে পারে।
এই প্রক্রিয়াটিতে ডাইক্লোরো কার্বন অ্যামাইন যোগ করা হয়, যা ক্লোরোফর্মের ডিহাইড্রোহ্যালোজেনেশনের ফলে উৎপন্ন একটি প্রতিক্রিয়াশীল মধ্যবর্তী। পরপর দুটি বেস-মধ্যস্থ ডিহাইড্রোক্লোরিনেশন ধাপের ফলে আইসোসায়ানাইড তৈরি হয়।
এটিয়াইনেন

ফিনিশ লোককথায়, প্রতিটি স্থান, বস্তু, এবং মানুষের একটি হাল্টিজা (একটি আত্মা, রক্ষাকারী আত্মা) থাকে। একে এটিয়াইনেন বলা হয় — এটি একটি চিত্র, ডোপেলগেঙ্গার, অথবা এমন একটি ছাপ যা একজন মানুষের আগে চলে, এবং পরে সেই ব্যক্তি যা করবে, তা আগেই করে থাকে। উদাহরণস্বরূপ, কেউ যদি ঘরে বসে কারুর জন্য অপেক্ষা করে, তারা দরজা বন্ধ হওয়ার শব্দ শুনতে পায়, যেন যার জন্য তারা অপেক্ষা করছে, সে এসে পৌঁছেছে, বা এমনকি তার ছায়া বা সিলুয়েট দেখতে পায়, তবে পরে তারা বুঝতে পারে যে আসলে সেই ব্যক্তি তখনো পৌঁছায়নি। যখন সেই ব্যক্তি অবশেষে বাড়িতে পৌঁছোয়, তখন তারা তাদের ইতিয়াইনেনের ক্রিয়াকলাপ পুনরাবৃত্তি করবে, যা অপেক্ষারত লোকেরা আগেই দেখেছিল। এটিয়াইনেন কখনও কখনও এমন একটি অনুভূতি বোঝায় যা বলে দেয় যে কিছু ঘটতে চলেছে। কখনও কখনও এটি, উদাহরণস্বরূপ, একটি খারাপ বছর আসছে এমন সতর্কতা দিতে পারে।
আধুনিক ফিনীয়তে এই শব্দটি তার শামানিস্টিক মূল থেকে বিচ্ছিন্ন হয়ে প্রাক্কলন বা পূর্বানুমান বোঝাতে ব্যবহৃত হয়। ক্লেয়ারভয়েন্স, ভবিষ্যদ্বাণী, এবং অনুরূপ প্রথাগুলির তুলনায়, এটিয়াইনেন (বহুবচন: এটিয়াসেত) স্বতঃস্ফূর্ত এবং এগুলি প্ররোচিত করা যায় না। বরং, এগুলি অবাঞ্ছিত হতে পারে এবং আতঙ্ক সৃষ্টি করতে পারে, ঠিক যেমন ভূতরা করে। এটিয়াসেত সাধারণত দৈনন্দিন ঘটনার সঙ্গে সম্পর্কিত হয় এবং অবশ্যই অত্যধিক নাটকীয় নয়, যদিও মৃত্যু সম্পর্কিত এটিয়াইনেনও বিরল নয়। যেহেতু এই ঘটনা আজও রিপোর্ট করা হয়, তাই একে একটি জীবন্ত ঐতিহ্য হিসেবে ধরা যেতে পারে। এগুলো পূর্বানুমানের মানসিক অভিজ্ঞতাকে ব্যাখ্যা করার একটি উপায় হিসেবে কাজ করে।
একটি ব্যাখ্যা দেওয়া হয় যে, যখন একজন ব্যক্তি কারোর জন্য অপেক্ষা করছে, তখন তার প্রতীক্ষা দৈনন্দিন শব্দকে বাড়িয়ে তোলে, যেমন একটি বিড়াল বা বাতাসের শব্দ, এবং সেই ব্যক্তির একটি স্পষ্ট স্মৃতি মনের মধ্যে আনতে পারে। এই স্মৃতিটি সাধারণত এমন অনুভূতি সৃষ্টি করে যে মনে করা হচ্ছে সে "আসছে"। যদি কেউ না আসে, তবে "সম্ভাব্য এটিয়াইনেন" ভুলে যায়। এই ব্যাখ্যাটির ব্যর্থতা হলো যে এটিয়াইনেন প্রয়োজনীয়ভাবে তখন ঘটে না, যখন আপনি কারোর আসার জন্য অপেক্ষা করছেন। এটি বেশিরভাগ সময় এমন একটি অপ্রত্যাশিত অতিথির ইঙ্গিত দেয়, যে সাধারণত চমক হিসেবে আসত। সেটি হতে পারে ফোন কল বা কোনো ধরনের ঘোষণা ছাড়াই।
হেনরিকাস ইওলেনিয়াস

হেনরিকাস ইওলেনিয়াস (১৬৬১ সালের পরে মৃত্যু), একজন তথাকথিত ফিনীয় জাদুকর ছিলেন।
হেনরিকাস ইওলেনিয়াস ফিনল্যান্ডের টুর্কু বিশ্ববিদ্যালয়ের একজন ছাত্র ছিলেন। বিশ্ববিদ্যালয়ে গ্রীক, হিব্রু এবং ধর্মতত্ত্বের অধ্যাপক মার্টিন স্টোডিয়াস ১৬৪৪ সালে এক ছাত্রকে জাদুবিদ্যা শিখিয়ে তাকে পাগল করে ফেলার অভিযোগে অভিযুক্ত হয়েছিলেন; তাকে বিশ্ববিদ্যালয়ের কনসিস্টোরিয়াম মুক্তি দিয়েছিল, কিন্তু চাকরি থেকে বরখাস্ত করা হয়েছিল, এবং ১৬৬১ সালে, ইওলেনিয়াসকে তার শিক্ষার্থী হিসেবে সন্দেহ করা হয়েছিল।
ইওলেনিয়াস খুব দ্রুত আরবি ভাষা শিখেছিলেন, যা বিশ্ববিদ্যালয়ের সহ-উপাচার্য এবং টুর্কুর বিশপ, জোহানেস তেরসেরাসের মতে, এটি শয়তানের সাথে চুক্তির একটি লক্ষণ ছিল। তাকে যাদুবিদ্যা এবং শয়তানের সাথে চুক্তির জন্য দোষী সাব্যস্ত করা হয় এবং মৃত্যুদণ্ড দেওয়া হয়, তবে সুইডিশ গভর্নর পের ব্রাহে এই দণ্ডের বিরুদ্ধে উচ্চ আদালতে আপিল করার দাবি করেন। টুর্কু আদালতে আপিল করা হয় এবং সেখানে ইওলেনিয়াস নির্দোষ হিসেবে খালাস পান। তবে, তাকে বিশ্ববিদ্যালয় ছাড়তে বাধ্য করা হয়েছিল যাতে প্রশাসনকে অপমানিত না হতে হয়।
টুর্কু ধর্মতত্ত্ব বিশ্ববিদ্যালয় ছিল যাদুবিদ্যার প্রকৃতি নিয়ে অনেক আলোচনা করার স্থান, এবং ১৭শ শতকে শহরে এমন অভিযোগ সাধারণ ছিল, যা বিশ্ববিদ্যালয়ের কনসিস্টোরিয়ামের দ্বারা প্রভাবিত ছিল। যদিও এগুলি প্রায়ই মৃত্যুদণ্ডে পরিণত হত না। ১৬৬৫ সালে, কনসিস্টোরিয়াম এলিজাবেথ নিলসডটারের বিরুদ্ধে অভিযোগ আনে। তিনি এক অধ্যাপকের বিধবা ছিলেন। নিনি অভিযোগ করেন যে তিনি কনসিস্টোরিয়ামের সদস্য বিশপ যোহানেস গেজেলিয়াসের স্ত্রীকে বিষ খাওয়ানোর জন্য জাদুবিদ্যা ব্যবহার করেছিলেন। তবে, তাকে নির্দোষ ঘোষণা করা হয় এবং অপবাদে ক্ষতিপূরণ প্রদান করা হয়। ১৬৭০ সালে, আরও এক ছাত্র, ইস্যাক গুনেরাস, স্টোডিয়াসের একজন শিক্ষার্থী হওয়ার অভিযোগে অভিযুক্ত হন; তাকে মুক্তি দেওয়া হয় তবে কনসিস্টোরিয়াম তাকে বিশ্ববিদ্যালয় থেকে বহিষ্কার করে।
কুলারভো সেটস অফ ফর ওয়ার

কুলারভো সেটস অফ ফর ওয়ার (ফিনিশ: Kullervon sotaanlähtö) হলো একটি চিত্রকর্ম। এটি ১৯০১ সালে আকসেলি গ্যালেন-কালেলা আঁকেন। তিনি এই বিষয়টি তেম্পেরা চিত্রকর্ম হিসেবে (৮৯ × ১২৮ সেমি) এবং ফ্রেস্কো হিসেবে (৩৫৫ × ৬৮৭ সেমি) চিত্রিত করেন এবং এটি হেলসিঙ্কি বিশ্ববিদ্যালয়ের পুরানো ছাত্র ভবনের সঙ্গীত হলে অবস্থিত।
অটো ডোনার এই ফ্রেস্কোটি ছাত্র ইউনিয়নকে দান করেছিলেন।
এই চিত্রকর্মের থিমটি ফিনল্যান্ডের জাতীয় মহাকাব্য কালেভালা থেকে নেওয়া হয়েছে। কুল্লার্ভো একটি সাদা ঘোড়ার পিঠে যুদ্ধের জন্য প্রস্তুত হয়ে বসে আছেন, তার চাচা উন্তামোর উপর প্রতিশোধ নেওয়ার জন্য। তাকে একটি কুকুর বা নেকড়ে অনুসরণ করছে।
গালেন-কাল্লেলা সিয়েনা, ইতালি ভ্রমণ করেছিলেন। সেখানে তিনি সম্ভবত পালাজো পাবলিকোতে সিমোনে মার্তিনি দ্বারা আঁকা ফ্রেস্কোগুলি দেখেছিলেন। মার্তিনি'র অশ্বারোহী প্রতিকৃতি সম্ভবত গালেন-কাল্লেলাকে কুল্লার্ভোর সেটিং-এর জন্য অনুপ্রেরণা জুগিয়েছিল।
মার্টি হাভিও

মার্টি হেনরিকি হাভিও (২২ জানুয়ারি ১৮৯৯ – ৪ ফেব্রুয়ারি ১৯৭৩) ছিলেন একজন ফিনিশ কবি, লোকবিশারদ এবং পুরাণতাত্ত্বিক। তিনি পি. মুস্তাপা ছদ্মনামে কবিতা লিখতেন। তিনি ২২ জানুয়ারি ১৮৯৯ সালে তেমমেসে জন্মগ্রহণ করেন এবং ৪ ফেব্রুয়ারি ১৯৭৩ সালে হেলসিঙ্কিতে মৃত্যুবরণ করেন। তিনি একজন লোকতত্ত্বের অধ্যাপক ছিলেন এবং ফিনিশ পুরাণের একজন প্রভাবশালী গবেষক ছিলেন। ১৯৬০ সালে, হাভিও তাঁর প্রথম স্ত্রী এলসা এনাজার্ভি-হাভিওর (যিনি ১৯৫১ সালে ক্যান্সারে মারা যান) মৃত্যুর পর আলে ত্যনিকে বিবাহ করেন। তাঁর কন্যা, এলিনা হাভিও-ম্যানিলা, একজন সামাজিক বিজ্ঞানী। হাভিওর শুরুর ক্যারিয়ারে তিনি তুলেনকান্তাজ সাহিত্য ক্লাবের একজন সদস্য ছিলেন।
হেলসিঙ্কির হিটানিমি কবরস্থানে তাকে সমাহিত করা হয়।
দি প্রিন্সেস মাউস: ফিনল্যান্ডের একটি গল্প

দি প্রিন্সেস মাউস: একটি ফিনল্যান্ডের গল্প হল ২০০৩ সালে প্রকাশিত একটি আমেরিকান শিশুদের চিত্র গ্রন্থ। গ্রন্থটি অ্যারন শেপার্ড লিখেছেন এবং লিওনিড গোর চিত্রিত করেছেন। এটি অ্যাথেনিয়াম বুকস ফর ইয়ং রিডারস দ্বারা প্রকাশিত হয়েছিল।
দ্য প্রিন্সেস মাউস গ্রন্থ অধিকাংশ ভালো পর্যালোচনা পেয়েছে। কিরকাস রিভিউস এটি সম্পর্কে বলেছেন, "এটি সুন্দরভাবে বলা, এবং প্রেম ও বিশ্বাসের মিষ্টি পাঠ দেয়, তা যতই অদ্ভুত পরিস্থিতি হোক না কেন।" পাবলিশার্স উইকলি লিখেছে, "যাদুকরী ঘটনা এবং একটি নৈতিক দ্বন্দ্ব এই ফিনিশ কাহিনীটির স্থায়ী প্রভাব দেয়।" এবং "গোরের (স্লিপিং বয়) বিশেষভাবে কোণাকৃতির চিত্রাবলী, প্যাস্টেলে আঁকা এবং খসখসে কাগজে আঁকা, কাহিনীর লোককাহিনির অনুভূতিকে গভীর করে তোলে।" ইনিস ম্যাগাজিন সমালোচনামূলক ছিল, লিখেছে, "হয়তো আমি এই বইটির প্রতি খুব কঠোর হচ্ছি, কিন্তু আমি সত্যিই মনে করি না যে এই পুনর্লিখনটির কোনো বিশেষ গুণ রয়েছে। এটি খারাপভাবে লেখা, নিন্মমানেরভাবে চিত্রিত এবং সম্পূর্ণরূপে অনুপ্রেরণাহীন। এর পেছনের গানের ব্যাপারে, আমি বলতে পারি না যে আমি এটি গাইতে চেয়েছিলাম!" এবং দ্য বুলেটিন অফ দ্য সেন্টার ফর চিলড্রেন'স বুকস বলেছে, "যদিও কাহিনীতে খুব একটা উত্তেজনা নেই, চরিত্রগুলির মানুষের এবং ইঁদুরের মধ্যে বিবাহের প্রস্তুতি আকর্ষণীয়ভাবে হ্যান্ডেল করা হয়েছে এবং পাঠ্যের ধরণ সফলভাবে হাস্যকর।" এবং এটিকে একটি "আরামদায়ক অভিযোজন" হিসেবে অভিহিত করেছে। বুকলিস্ট লিখেছে, "শেপার্ডের আকর্ষণীয় রসাত্মক ফিনিশ লোককাহিনির সংস্করণটি ক্লাসিক উপাদানগুলির সাথে অপ্রত্যাশিত, রসিক বিস্তারিতকে সংযুক্ত করে" এবং "রত্ন-খচিত শিল্পের সুন্দর দীপ্তি রয়েছে; বর্ধিত, কিছুটা ব্লক আকৃতির চেহারার চরিত্রগুলি কল্পনাকে আরও জোরদার করে; এবং ইঁদুরগুলি সম্পূর্ণরূপে আকর্ষণীয়।" স্কুল লাইব্রেরি জার্নাল লিখেছে, "যাইহোক, সামগ্রিকভাবে, এটি একটি মনোরম, আকর্ষণীয় সংযোজন লোককথার সংগ্রহে।" যখন হর্ন বুক এটিকে একটি "ভালোভাবে বলা গল্প" হিসেবে অভিহিত করেছে।
মারিয়া পেদ্রাজা

মারিয়া পেদ্রাজা মোরিলো (জন্ম ২৬ জানুয়ারি ১৯৯৬) একজন স্পেনীয় অভিনেত্রী, নৃত্যশিল্পী ও মডেল। তিনি "লা কাসা দে পাপেল" ও "এলিট" ধারাবাহিকে তার ভূমিকার জন্য আন্তর্জাতিকভাবে পরিচিতি অর্জন করেন।
পেদ্রাজার ইনস্টাগ্রাম অ্যাকাউন্টের সূত্র ধরে চলচ্চিত্র পরিচালক এস্তেবান ক্রেস্পো তার সন্ধান পান এবং নিজের পরিচালিত প্রথম চলচ্চিত্র "আমার"-এর প্রধান চরিত্রের জন্য অডিশনে অংশ নিতে পেদ্রেজাকে আমন্ত্রণ জানান। চলচ্চিত্রটিকে তাকে লরা চরিত্রে অভিনয়ের জন্য নির্বাচিত করা হয়। এতে তার পাশাপাশু পল মোনেন, নাটালিয়া টেনা, গুস্তাভো সালমেরন ও নাচো ফ্রেস্নেদার অভিনয় করেছেন।
এরপর তিনি অ্যাট্রেসমিডিয়ার ধারাবাহিক "লা কাসা দে পাপেল"-এ স্পেনে ব্রিটিশ রাষ্ট্রদূতের কন্যা অ্যালিসন পার্কারের চরিত্রে অভিনয় করেন। নেটফ্লিক্স ধারাবাহিকটির প্রচারস্বত্ত্ব কিনে নেওয়ার পর পেদ্রাজা জাতীয় ও আন্তর্জাতিকভাবে পরিচিতি লাভ করেন। ২০১৮ সালের শুরুতে "লা কাসা দে পাপেল"-এ তার সহশিল্পী মিগুয়েল হেরান ও হাইমে লোরেন্তেসহ নেটফ্লিক্সের দ্বিতীয় স্প্যানিশ মৌলিক ধারাবাহিক "এলিট"-এ পেদ্রাজার অংশগ্রহণের কথা ঘোষণা করা হয়।
টুওনেটার

টুওনেটার () [ˈtuõnetɑr] হলো ফিনিশ পুরাণে পাতালের রানী। 
টুওনেটার হলেন টুওনির স্ত্রী এবং তার সাথে তিনি পাতালে টুওনেলার উপর শাসন করেন।
কালেভালার ১৬তম গানে, ভেইনামোইনেন তাদের রাজ্যে পৌঁছোয়। টুওনেটার তাকে সোনালী এক গ্লাস বিয়ার দেওয়ার প্রস্তাব দেয়, কিন্তু ভেইনামোইনেন যখন ভালোভাবে দেখে, তখন সে দেখতে পায় যে এটি আসলে একটি কালো বিষ যা ব্যাঙের ডিম, ছোট বিষাক্ত সাপ, গোখরা, সরীসৃপ এবং কেঁচো দিয়ে তৈরি। যদি কেউ এই মদ পান করে (এটি অবস্মৃতি মদ নামে পরিচিত), তবে তারা তাদের অস্তিত্ব ভুলে যায় এবং জীবন্তদের পৃথিবীতে ফিরে আসতে পারে না, কারণ টুওনেটার এবং টুওনির সন্তানদেরই টুওনেলা ছেড়ে যাওয়ার অনুমতি ছিল।
যখন ভেইনামোইনেন টুওনেটারের কাছে তিনটি যাদুকরী শব্দ জানতে চায়, টুওনেটার তা প্রকাশ করতে অস্বীকার করে এবং শপথ নেয় যে, ভেইনামোইনেন কখনো টুওনেলা থেকে জীবিত বেরোতে পারবে না। তারপর সে তার যাদুদণ্ড দিয়ে তাকে ঘুম পাড়িয়ে দেয় এবং তার তিন আঙুলবিশিষ্ট পুত্রকে নির্দেশ দেয় লোহা এবং তামার হাজারটি জাল বুনতে যাতে ভেইনামোইনেন তুয়োনি নদী দিয়ে পালানোর চেষ্টা করলে তাকে ধরতে পারা যায়। তবে ভেইনামোইনেন সাপের রূপ ধারণ করে এবং জালের মধ্যে দিয়ে সাঁতার কেটে পালাতে সক্ষম হয়। সে কালেভালায় ফিরে এসে সবাইকে সতর্ক করে যেন তারা সঠিকভাবে লক্ষ্যস্থির করে। তা না হলে তারা টুওনেলা পৌঁছে যেতে পারে।
টুওনেটারকে মৃত্যু দেবী এবং ভূগর্ভস্থ পৃথিবীর দেবী হিসেবে চিহ্নিত করা হয়। তিনি কিপু-টিট্টো, কিভুতার, ভামাতার, কালমা, এবং লোভিয়াতার-এর মা, পাশাপাশি অসংখ্য মহামারি, রোগ, দানব এবং দৈত্যেরও জন্মদাত্রী।
ভিরভোন্টা

ভিরভোন্টা বা ভিরপমিনেন (যার অর্থ পুনরুজ্জীবন বা শুভেচ্ছা জানানোর কাজ) পাম রবিবারে ফিনিশ শিশুরা ঘরের সবার মঙ্গল কামনা করার জন্য পালন করে।
আধুনিক সময়ে, শিশুরা জাদুকরী রূপে সেজে স্যালিক্স গাছের ডাল (পুসি উইলো) নিয়ে প্রতিবেশীদের বাড়ির দরজায় কড়া নাড়ে। ডালটি প্রায়ই রঙিন পালক দিয়ে সজ্জিত থাকে। যদি প্রতিবেশী এটি গ্রহণ করে, তাহলে তারা আশীর্বাদী কবিতা উচ্চারণ করে এবং একটি ডাল উপহার হিসেবে রেখে যায়, আর পরিবর্তে মিষ্টি পায়।
সুইডিশ ভাষাভাষী সংখ্যালঘু, বিশেষ করে ওস্ট্রোবথনিয়া অঞ্চলে, এর পরিবর্তে প্রায়ই পবিত্র শনিবার উদযাপন করা হয়। এটি খ্রিস্টান ঐতিহ্যের সাথে সম্পর্কিত নয়, বরং পশ্চিম ইউরোপীয় ঐতিহ্যের অংশ। এটি গবাদিপশু ও ফসলের জাদু নিয়ে সম্পর্কিত ছিল এবং বিভিন্ন স্থানে এর চর্চা করা হতো। 
এই ঐতিহ্যের বিভিন্ন প্যাগান এবং খ্রিস্টান ব্যুৎপত্তি রয়েছে: নর্ডিক বসন্তের ঐতিহ্য যা খারাপ আত্মাদের তাড়াতে এবং ভাল ফসলের মরশুম কামনা করতে সাহায্য করত, সেইসাথে এটি পাম গাছ নিয়ে খ্রিস্টীয় আচার। ফিনল্যান্ডে, অর্থডক্স ঐতিহ্য অনুযায়ী, শিশুদের শাখা দিয়ে আশীর্বাদ দেওয়া হয় যা চার্চের অনুষ্ঠানগুলিতে বিতরণ করা হয়; জাদুকরী পোশাকের পরিবর্তনটি পূর্ব থেকে কেরেলিয়ান প্রবাসীদের মাধ্যমে ছড়িয়ে পড়ে।
একটি সাধারণ কবিতা হলো "ভিরভন ভারভন টুওরিক্স, টেরভিক্স, টুলেভাকস ভুওডেক্স, বিতসা সুল্লে, পালকা মুল্লে!" যা বাংলা অনুবাদে দাঁড়ায়: "আমি তোমাকে একটি তাজা, সুস্থ, আসন্ন বছর কামনা করছি, একটি শাখা তোমার জন্য, পুরস্কার আমার জন্য!" এই গানটি জুহা ভুয়োরিনেনের উপন্যাস "টোটালি স্ম্যাশড!" এ অনূদিত হয়েছে, যেখানে লেখা হয়েছে: "পালক শাখা, আমি ইস্টার জাদুকরী! আমি তোমাকে সুস্থতা এবং একটি সমৃদ্ধ ভালোবাসা কামনা করি! আমি আজ তোমার জন্য কিছু সৌভাগ্য নিয়ে এসেছি, এই শাখার জন্য তুমি কি দিবে?" তবে, বেশ কয়েকটি বিকল্প সংস্করণও পরিচিত।
২১ শতকে এই ঐতিহ্যটি আন্তর্জাতিক রীতিনীতির সাথে মিশে গেছে, যেমন ট্রিক-অর-ট্রিটিং এবং বিভিন্ন ধরনের পোশাক পরা। এখন এটি সাধারণত বেশি দেখা যায় যে শিশুরা জাদুকরী চরিত্র যেমন, যাদুকর, বিড়াল, খরগোশ বা অন্যান্য প্রাণীর পোশাক পরে উদযাপন করে।
অ্যাডভেঞ্চারস অব উইলিয়াম টেল

চলচ্চিত্রটি "একটি খাপছাড়া পরিহাস যা জাম্প-কাট এবং প্রকৃত দেহের বদলে ডামি ব্যবহারের সময়মতো প্রতিস্থাপন দ্বারা গঠিত।", এবং মাইকেল ব্রুক, বিএফআই স্ক্রিনঅনলাইনের মতে, "এটি একটি স্তরের পর্দার সহিংসতা প্রদর্শন করে যা পূর্বে কোনও জীবিত মেলিয়েস চলচ্চিত্রে দেখা যায়নি" এবং এটি "বিশ্বখ্যাত থিয়েট্র দ্য গ্রাঁদ গুইনিওল এর মঞ্চের প্রভাব এবং পরবর্তীতে কমিকভাবে চরম পর্দার সহিংসতার অসংখ্য স্রোত, যেমন টেক্স অ্যাভেরি কার্টুন থেকে স্যাম রেইমির প্রাথমিক চলচ্চিত্রগুলিতে পর্যন্ত একটি সেতু তৈরি করে"।
"অ্যাডভেঞ্চারস অব উইলিয়াম টেল" মেলিয়েসের স্টার ফিল্ম কোম্পানি দ্বারা মুক্তি পায় এবং এর ক্যাটালগে এটি ১৫৯ নম্বরে তালিকাভুক্ত। সেখানে এটি একটি "সিন কমিকো-ফেনটাস্টকা (ফরাসি:"scène comico-fantastique") হিসেবে বিজ্ঞাপিত হয়।
একটি ক্লাউন একটি উইলিয়াম টেলের ম্যানেকিনের একটি পেডেস্টালের উপর তৈরি করে এবং তার ক্রসবো দিয়ে লক্ষ্যে পরিণত করার জন্য গুলি করার উদ্দেশ্যে মাথায় একটি ফল রাখে। এরপর, ম্যানেকিনটি জীবন্ত উইলিয়াম টেল হয়ে ওঠে এবং ক্লাউনটি লক্ষ্য করতে পারার আগেই ফলটি তার দিকে ছুড়ে দেয়। ক্লাউনটি ম্যানেকিনের প্রথম হাত এবং তারপর মাথাটি অপসারণ করে এবং প্রতিস্থাপন করে। এর পর এটি আবার জীবিত হয়ে ওঠে, ক্লাউনটিকে পদদলিত করে এবং পালিয়ে যায়। তখন ক্রুদ্ধ ক্লাউনটি তার পিছু নেয়।
বয়সের পরিপ্রেক্ষিতে, এই স্বল্পদৈর্ঘ্য চলচ্চিত্রটি আইএমডিবি-তে ইন্টারনেট থেকে বিনামূল্যে ডাউনলোড করার জন্য উপলব্ধ।
ওয়াসিম কাপুর

ওয়াসিম কাপুর ( ৩ জানুয়ারি ১৯৫১ - ২৪ জানুয়ারি ২০২২) ছিলেন একজন ভারতীয় চিত্রশিল্পী। বামপন্থী মতাদর্শে বিশ্বাসী তিনি প্রকৃতপক্ষে ছিলেন "জনগণের চিত্রকর"। 
ওয়াসিম কাপুরের জন্ম ১৯৫১ খ্রিস্টাব্দের ৩ জানুয়ারি উত্তরপ্রদেশের লখনউয়ে। কাপুর পরিবার তার ছোটবেলায় কলকাতায় চলে আসে। তবে ওয়াসিমের শৈশব আদৌ ভালো কাটেনি। আট মাস বয়সে তিনি ঘাট থেকে পড়ে গিয়ে এমন আঘাত পান যে, তাকে দীর্ঘ বারো বছর শয্যাশায়ী থাকতে হয়। ঘরে শুয়ে থেকে জানালা দিয়ে প্রকৃতিকে নিজের চোখে যে ভাবে দেখতেন তা খাতায় ধরে রাখার চেষ্টা করতেন। তার পিতা এসব দেখে বাড়িতেই অমর নন্দন কে আঁকার শিক্ষক হিসাবে রাখেন। তিনিই ওয়াসিমকে কলকাতার রবীন্দ্রভারতী বিশ্ববিদ্যালয়ের অধীনস্থ 'ইন্ডিয়ান কলেজ অফ আর্টস অ্যান্ড ড্রাফটম্যানশিপ'-এ ভর্তি করান। শারীরিক প্রতিবন্ধকতা তাকে দমন করতে পারেনি। ক্রাচে ভর দিয়েই কলেজ যেতেন। ১৯৭১ খ্রিস্টাব্দে তিনি ফাইন আর্টসে প্রথম শ্রেণীর ডিপ্লোমা অর্জন করেন। কলেজের প্রথমবর্ষেই তার আঁকা ছবি প্রদর্শনীতে স্থান করে নেয়। ধীরে ধীরে তিনি দেবীপ্রসাদ রায়চৌধুরী, অতুল বসু, মকবুল ফিদা হুসেন, পরিতোষ সেন প্রমুখ বিশিষ্ট শিল্পীদের সান্নিধ্য লাভ করেন। 
ওয়াসিম কাপুরের নিপুণ আলংকারিক হাতের কাজ এবং তাঁর ধারণার অনন্য এবং শক্তিশালী পরাবাস্তব উপাদান তাকে অল্প সময়েই বাংলার অন্যতম বিশিষ্ট শিল্পী হিসাবে প্রতিষ্ঠিত করে। এর উপর বামপন্থীদের মতাদর্শে তার অটল বিশ্বাস তাকে 'জনগণের চিত্রকর' করে তোলে। মানুষের গভীর আবেগের কথা ফুটিয়ে তুলতেন নিজের ছবিতে। বিশেষকরে দরিদ্রদের জন্য তার অকৃত্রিম সমবেদনা তার ক্যানভাসে পরিস্ফুট হয়েছে। চিত্রাঙ্কনে তার ধারণা সংগৃহীত হয়েছে সামাজিক বাস্তবতা থেকে আর মানবতার সর্বব্যাপী যন্ত্রণাবোধ থেকে। 
কলকাতার রিকশাচালকদের নিয়ে তার আঁকা বিখ্যাত চিত্রকর্ম হোক, পথশিশুদের ছবি হোক বা “বোরকা বিরোধী”, “বালিকা”, “পতিতা” দের নিয়ে ভিকটিমসহ সিরিজগুলির প্রায় সব কাজেই সামাজিক অন্যায় ও নিষ্ঠুরতা প্রাধান্য পেয়েছে। তার ভাবনায় সৃষ্ট রূপক চিত্রকলা মোটামুটি সর্বত্রই সমাদৃত হয়েছে। রোদতপ্ত দুপুরে মধ্য কলকাতার রাজপথে হাতরিকশার সারি তাঁর রেখার কাজটি সবচেয়ে জনপ্রিয়তা পায়। ভারতের নতুন দিল্লিস্থিত সংসদ ভবন, উর্দু অ্যাকাডেমি, ললিত কলা একাডেমি সহ দেশ বিদেশের নানা স্থানে সুসজ্জিত রয়েছে তার শিল্পকর্ম। পশ্চিমবঙ্গের বিধানসভায় রয়েছে তার আঁকা প্রাক্তন মুখ্যমন্ত্রী জ্যোতি বসুর তৈলচিত্র। 
শিল্পকর্মের জন্য ওয়াসিম কাপুর ১৯৮৪ খ্রিস্টাব্দে পশ্চিমবঙ্গ সরকারের অ্যাকাডেমি অফ ফাইন আর্টস পুরস্কার, ১৯৮৫ খ্রিস্টাব্দে এশিয়ান পেইন্টস্- এর 'শিরোমণি পুরস্কার' এবং বিড়লা অ্যাকাডেমি অফ আর্ট অ্যান্ড কালচার থেকে পুরস্কার লাভ করেন। 
উত্তরপ্রদেশের লখনউ-এ জন্ম হলেও ওয়াসিমের কর্মভূমি ছিল তার প্রিয় শহর কলকাতা। মধ্য কলকাতার প্রফুল্ল সরকার স্ট্রিটের এক বাড়িতে দুই ভ্রাতা ও ভগিনীদের সঙ্গে থাকতেন। তিনি বিবাহ করেন নি। ২০২২ খ্রিস্টাব্দের ২৪ জানুয়ারি সোমবার সকালে আচমকাই ব্রেন স্ট্রোকে আক্রান্ত হয়ে একঘণ্টার মধ্যে বাড়িতেই মৃত্যুকে বরণ করে জনগণের চিত্রশিল্পী।
শেখর হোম

শেখর হোম হল লাভিশ শর্মা এবং সৃজিত মুখার্জি দ্বারা পরিচালিত একটি ভারতীয় হিন্দি ভাষার ক্রাইম ড্রামা টেলিভিশন সিরিজ। বিবিসি স্টুডিও প্রোডাকশনের অধীনে প্রযোজিত, এতে অভিনয় করেছেন কে কে মেনন, রণবীর শোরে, রসিকা দুগাল, কীর্তি কুলহারি এবং দিব্যেন্দু ভট্টাচার্য । সিরিজটি ১৪ আগস্ট ২০২৪ -এ জিও সিনেমায় প্রিমিয়ার হয়েছিল। 
বিবিসি স্টুডিও প্রোডাকশন সিরিজটি ঘোষণা করে। সিরিজের প্রধান ফটোগ্রাফি ২০২৩ সালের এপ্রিলে শুরু হয়েছিল ২০২৩ সালের মে মাসে চিত্রগ্রহণ শেষ হয়েছিল 
"দ্য ইন্ডিয়ান এক্সপ্রেসের" শুভ্রা গুপ্তা সিরিজটিকে ২/৫ স্টার দিয়েছেন। "Rediff.com-" এর দীপা গাহলট সিরিজটিকে ৩/৫ স্টার রেট দিয়েছেন।
রাঘব জুয়াল

রাঘব জুয়াল (জন্ম ১০ জুলাই ১৯৯১ ) একজন ভারতীয় অভিনেতা, নৃত্যশিল্পী, কোরিওগ্রাফার এবং টেলিভিশন উপস্থাপক। স্লো মোশন শৈলীতে তার পরাবাস্তব নৃত্যের জন্য এবং ভারতে স্লো মোশন ওয়াকের নতুন উদ্ভাবনের জন্য তিনি "Crockroaxz" বা "স্লো মোশনের রাজা" নামে পরিচিত। জি টিভির ডান্স রিয়েলিটি শো "ড্যান্স ইন্ডিয়া ড্যান্স ৩-" এ প্রতিযোগী এবং ফাইনালিস্ট হওয়ার পর এবং "ড্যান্স ইন্ডিয়া ড্যান্স লিল মাস্টার্স 2২"এবং "ডান্স কে সুপারকিডসে" রাঘব কে রকস্টারস দলের অধিনায়ক হওয়ার পরে তিনি খ্যাতি অর্জন করেছিলেন। সেখানে তার অধিনায়কত্বে তার বিজয়ী হয়। "" তিনি "" (২০১৬) এর প্রতিযোগী ছিলেন। ২০২৪ সালে, জুয়াল হিন্দি-অ্যাকশন থ্রিলার "কিল" দিয়ে খ্যাতি অর্জন করেন।
তার স্বাক্ষর পদক্ষেপ স্লো মোশন ওয়াক। গীতা কাপুর এবং রেমো ডি'সুজা এবং টেরেন্স লুইসের মতো কোরিওগ্রাফাররা বলেছেন যে তারা রাঘবের আগে ভারতে স্লো মোশন ওয়াকের অনুকরণ করতে কখনও দেখেননি। রাঘব একজন প্রশিক্ষিত অভিনেতা, অভিনেতা এবং অভিনয় প্রশিক্ষক সৌরভ সচদেবার পরামর্শদাতা।
রাঘব জুয়ালের পিতা দীপক জুয়াল, একজন অ্যাডভোকেট, এবং তার মা অলকা বক্সি জুয়াল একজন পাঞ্জাবি। তিনি উত্তরাখণ্ডের দেরাদুনে জন্মগ্রহণ করেন এবং বেড়ে ওঠেন। তিনি উত্তরাখণ্ডের খেতু গ্রামে গাড়োয়ালি ব্রাহ্মণ পরিবারে জন্মগ্রহণ করেন।
জুয়ালের কখনই নাচের কোনও আনুষ্ঠানিক প্রশিক্ষণ ছিল না। তিনি ইন্টারনেট এবং টেলিভিশন দেখে দেখে শিখেছেন। ডুন ইন্টারন্যাশনাল স্কুলে পড়ার সময় থেকেই তিনি নৃত্যশিল্পী হিসেবে খ্যাতি অর্জন শুরু করেন। পরে, তিনি বি.কম করার জন্য ডিএভি (পিজি) কলেজে যোগ দেন।